title: FC Lantana

text: Viron cupin finaaliin Lantana selvisi kolmesti, häviten kuitenkin kaikki finaalit. Viron supercupin seura voitti kaudella 1997/1998, jolloin se kukisti finaalissa edellisen kauden mestarijoukkueen Sadamin. Lantana pelasi Meistriliigassa vielä 1999, jonka jälkeen seura lopetti toimintansa.


title: FC Lantana

text: Eurocupeissa Lantana esiintyi viidesti. Syksyllä 1997 se kohtasi Mestarien liigan ensimmäisellä karsintakierroksella porilaisen FC Jazzin. Seuran paras eurocup-menestys tuli kaudella 1996/1997, joilloin Lantana eteni UEFA-cupin toiselle karsintakierrokselle.


title: FC Lantana

text: Vaikka Lantana oli koko toimintansa ajan Viron kärkijoukkueita, se ei saanut yhtään pelaajaansa Viron jalkapallomaajoukkueeseen. Tämä johtui siitä, että suurin osa seuran pelaajista kuului etniseltä taustaltaan Viron venäläisiin, eivätkä olleet FIFA:n sääntöjen mukaan edustuskelpoisia maajoukkueessa.


title: Aléxis Tsípras

text: Aléxis Tsípras (, s. 28. heinäkuuta 1974 Ateena, Kreikka) on kreikkalainen vasemmistolainen poliitikko ja nykyinen Kreikan pääministeri, joka johtaa Syriza-puoluetta. Tsípras on toiminut pääministerinä 26. tammikuuta 2015 - 27. elokuuta 2015 ja jälleen 21. syyskuuta 2015 alkaen.


title: Aléxis Tsípras

text: Tsípras valmistui rakennusinsinööriksi Ateenan kansallisesta teknillisestä korkeakoulusta vuonna 2000. Hän on kirjoittanut tutkimusartikkeleja Ateenan rakennuskannasta ja työskennellyt kaupungin projekteissa. Tsípras liittyi Kreikan kommunistisen puolueen nuorisojärjestöön 1980-luvun lopulla ja osallistui aktiivisesti opiskelijaliikkeeseen. Vuonna 2008 Tsípraksesta tuli kaikkien aikojen nuorin kreikkalainen parlamenttipuolueen johtaja, kun hänet valittiin vasemmistoliitto Synaspismóksen puheenjohtajaksi. Kansanedustajaksi hän nousi seuraavan vuoden vaaleissa.


title: Aléxis Tsípras

text: Vuoden 2012 parlamenttivaaleissa Tsípraksen johtama uusi vasemmistoliitto Syriza kasvoi Kreikan toiseksi suurimmaksi parlamenttiryhmäksi ja lisäsi kannatustaan vaaleissa enemmän kuin mikään muu ryhmä. Syriza voitti Kreikan vuoden 2015 ensimmäiset parlamenttivaalit Tsípraksen johdolla. Tsíprasin hallitus aloitti toimintansa 27. tammikuuta 2015. Elokuussa 2015 Tsípras ilmoitti hallituksen eroavan. Syyskuussa 2015 pidettiin vuoden toiset parlamenttivaalit, ja Syrizasta tuli jälleen suurin puolue, ja Tsípraksesta jälleen pääministeri.


title: Steve Cropper

text: Stephen Lee ”Steve” Cropper, tunnettu myös nimellä Steve ”The Colonel” Cropper (s. 21. lokakuuta 1941 Willow Springs), on yhdysvaltalainen soul-kitaristi, lauluntekijä ja äänitetuottaja. Hän on soittanut muun muassa yhtyeissä Booker T. & the M.G.’s ja The Blues Brothers sekä nauhoittanut omalla nimellään. Hänet on valittu Songwriters Hall of Fameen ja, Booker T. & the M.G.’sin jäsenenä, Rock and Roll Hall of Fameen.


title: Steve Cropper

text: Cropper syntyi vuonna 1941 Missourin Willow Springissä. Hän esiintyi ensimmäisen kerran muusikkona vuonna 1961 "American Bandstand" -televisio-ohjelmassa. Hän soitti aluksi Mar-Keys-yhtyeessä ja levytti näiden kanssa instrumentaalin ”Last Night” vuonna 1961. Kun Booker T. Jones perusti Booker T. & the M.G.’sin vuonna 1962, Cropper tuli yhtyeeseen kitaristiksi ja laulunkirjoittajaksi. Samana vuonna hän kirjoitti yhtyeen hittikappaleen ”Green Onions”, joka nousi listaykköseksi. The M.G’s toimi 1960-luvulla Stax Recordsin sessioyhtyeenä ja soitti muun muassa Otis Reddingin, Eddie Floydin, Wilson Pickettin ja Albert Kingin taustalla. He myös nauhoittivat kymmenen albumia omalla nimellään. Yhtye hajosi vuonna 1968.


title: Steve Cropper

text: Cropper on myös säveltänyt (usein toisten musiikintekijöiden kanssa) muun muassa kappaleet ”In the Midnight Hour” (Wilson Pickett, 1965), ”Knock on Wood” (Eddie Floyd, 1966) ja ”(Sittin’ On) The Dock of the Bay” (Otis Redding, 1967). Hän on myös tuottanut Pickettin, Reddingin, Tower of Powerin, Joe Felicianon, Jeff Beckin, Mitch Ryderin ja useiden muiden artistien musiikkia. Hänen ensimmäinen sooloalbuminsa "With a Little Help from My Friends" julkaistiin vuonna 1969.


title: Steve Cropper

text: Vuonna 1978 Cropper liittyi The M.G.’sin basisti Donald ”Duck” Dunnin kanssa The Blues Brothers -yhtyeeseen. Cropper on esiintynyt kokoonpanon riveissä televisiossa ja elokuvissa "The Blues Brothers" ja "Blues Brothers 2000". Hän soitti pitkään sessiomuusikkona ja työskenteli levytuottajana.


title: Steve Cropper

text: Vuonna 2008 Cropper nauhoitti Felix Cavalieren kanssa albumin "Nudge It Up a Notch". Cropperin ja Cavalieren toinen yhteistyöalbumi "Midnight Flyer" ilmestyi vuonna 2010. Vuonna 2011 Cropper nauhoitti albumin "Dedicated", jolla esiintyi nimekkäitä vierailijoita kuten B. B. King, Brian May, Lucinda Williams ja Steve Winwood. Albumi on kunnianosoitus The 5 Royales -yhtyeelle, jota Cropper pitää varhaisen uransa tärkeimpänä innoittajana.Cropper on valittu Songwriters Hall of Fameen (2005), Rock and Roll Hall of Fameen (1992) ja Rhythm and Blues Hall of Fameen. Tennesseen osavaltio on palkinnut hänet ja The M.G.’s osavaltion kulttuurielämän hyväksi tehdystä elämäntyöstä.


title: Steve Cropper

text: Cropper sijoittui brittiläisen musiikkilehti "Mojo Magazinen" julkaisemassa sadan kaikkien aikojen parhaan kitaristin listassa toiseksi heti Jimi Hendrixin jälkeen.


title: Supercup

text: Supercup on palloilulajien kilpailu, jossa kohtaavat yleensä edellisen kauden kansallisen sarjan mestari ja cup-voittaja. Supercup-otteluita pelataan erityisesti jalkapallossa, jossa ne ovat perinteisiä uuden kauden avaustapahtumia. Supercupeja voivat järjestää myös eri maanosien liitot. Silloin niissä ovat vastakkain maanosaliiton järjestämien kilpailuiden voittajat.


title: Supercup

text: Maailman tunnetuin ja arvostetuin supercup on Englannissa pelattava FA Community Shield, jota on järjestetty kaudesta 1908–1909 lähtien. Siinä kohtaavat nykyisin Valioliigan ja FA Cupin voittajat.


title: Supercup

text: Toinen tunnettu jalkapalloilun supercup on Euroopan jalkapalloliiton vuodesta 1972 järjestämä UEFA Super Cup, jossa pelaavat vastakkain Mestarien liigan ja Eurooppa-liigan mestarit. Myös muilla jalkapalloilun maanosaliitoilla on omat supercupinsa.


title: Supercup

text: Suomessa jalkapallon supercupia ei pelata.


title: Pitkäjärven vapaa-ajankeskus

text: Pitkäjärven vapaa-ajankeskus on urheilu- ja liikuntakeskus Kokemäellä Pitkäjärven rannalla. Se sijaitsee noin kuuden kilometrin päässä kaupungin keskustasta Köyliöntien varrella.


title: Pitkäjärven vapaa-ajankeskus

text: Alueella toimi aikaisemmin Satakunnan liikuntaopisto. Vuonna 1988 perustettu opisto ajautui konkurssiin 2000-luvun alussa ja lopetti toimintansa. Nykyään entiset liikuntaopiston rakennukset ja urheilupaikat omistaa Kokemäen kaupunki. Pitkäjärven vapaa-ajankeskuksessa ja sen ympäristössä järjestetään vuosittain lapsille ja nuorille tarkoitettu Pitkis-Sport-liikuntaleiri.


title: Pitkäjärven vapaa-ajankeskus

text: Pitkäjärven vapaa-ajankeskuksen päärakennuksessa sijaitsee vastaanotto, kokous- ja ruokailutilat sekä sauna. Päärakennuksen läheisyydessä on majoitustiloja sekä uimaranta saunoineen. Alueella on myös pesäpallokenttä, yleisurheilu/jalkapallokenttä, jäähalli, maapohjahalli jalkapalloilijoille sekä kaksi tenniskenttää. Läheisessä metsässä on 1,5 kilometrin mittainen valaistu kuntopolku, jossa talvella on hiihtoladut. Järven itäpuolisella uimarannalla on beach volley-kenttä ja hyppytorni. Uimarannan vieressä sijaitsee SF-Caravanin Kokemäen osaston ylläpitämä leirintäalue. Kokemäen raviradalle on vapaa-ajankeskuksesta matkaa noin kaksi kilometriä.


title: Pitkäjärven vapaa-ajankeskus

text: Pitkäjärven pesäpallokenttää käyttävät kotikenttänään Kokemäen Kova-Väen pesäpallojoukkueet. Naisten edustusjoukkue on pelannut parhaimmillaan SM-sarjassa 1980- ja 1990-luvuilla.


title: Pitkäjärven vapaa-ajankeskus

text: Teljä Areena on vuonna 1999 valmistunut jäähalli, joka on Jääkiekon III-divisioonassa pelaavan KK-V:n kotihalli.


title: Pitkäjärven vapaa-ajankeskus

text: Pitkäjärven kentällä on suorituspaikat kaikille yleisurheilulajeille sekä täysimittaiset juoksuradat. Katsomossa on istumapaikkoja noin 2 000 hengelle. Kentällä järjestetään vuosittain kiekonheittotapahtuma Kiekkokarnevaalit. Jalkapallonurmella pelaavat kotiottelunsa Kokemäen Pallon miesten ja naisten joukkueet. Kentällä on pelattu yksi naisten A-maaottelu sekä yksi alle 18-vuotiaiden maajoukkueen EM-karsintaottelu.


title: Pitkäjärven vapaa-ajankeskus

text: Jalkapallomaaottelut Pitkäjärven kentällä


title: Boetti Racing Team

text: Boetti Racing Team on Ghislain Boettin perustama ranskalainen pikkuformulatalli. Talli on kilpaillut menestyksekkäästi Ranskan Formula Renault-sarjoissa vuosina 2007-09. Vuosina 2010-11 talli kilpaili myös Eurocup Formula Renault, Formula Renault NEC ja Formula Renault Alps-sarjoissa vaihtelevalla menestyksellä.


title: Ramūnas Navardauskas

text: Ramūnas Navardauskas (s. 30. tammikuuta 1988 Silale) on liettualainen maantiepyöräilijä. Hän aloitti ammattilaisuransa Garmin-Cervélo-tallissa 2011 ja edusti joukkuetta, nimeltään sittemmin Cannondale Pro Team, vuoteen 2016. Kausilla 2017−2018 hän ajoi Bahrain-Merida-tallissa ja vuodesta 2019 Delko Marseille Provence -joukkueessa.


title: Ramūnas Navardauskas

text: Navardauskas sai Italian ympäriajossa 2012 kokonaiskilpailun johtajan maglia rosa -paidan Garmin-Barracudan voitettua neljäntenä etappina ajetun joukkueaika-ajon. Italian ympäriajossa 2013 hän voitti Vajontiin päättyneen 11. etapin yli minuutin erolla Daniel Ossiin. Ranskan ympäriajossa 2014 hän voitti Bergeraciin päättyneen 19. etapin seitsemän sekuntia ennen John Degenkolbia. Richmondin MM-kilpailuissa 2015 hän sai maantieajossa pronssia.


title: Ramūnas Navardauskas

text: Lähteet: Cyclingbase, Cycling Archives, Pro Cycling Stats


title: Maléa

text:
Maléa ( eli Ακρωτήριο Μαλέας, "Akrotírio Maléas") on niemimaa Peloponnesoksen kaakkoisrannikolla Kreikassa. Se on Peloponnesoksen etelärannikon kolmesta niemimaasta itäisin.
Maléan niemimaan länsipuolella sijaitsee Lakonianlahti ja sen takana Mánin niemimaa. Maléan itäpuolella sijaitsee puolestaan Egeanmereen kuuluva Myrtóonmeri. Niemimaan itärannikolla on Epídavros Limirán lahti ja pieni Monemvasián niemi. Niemimaan kärjen länsipuolella sijaitsee Elafónisoksen saari ja kauempana eteläpuolella Kytheran saari. Hallinnollisesti niemimaan alue kuuluu Monemvasián kuntaan Lakonian alueyksikössä.


title: Maléa

text: Joskus Maléan niemellä viitataan vain koko niemimaan eteläisimpään kärkeen. Tällöin itse niemimaasta voidaan käyttää myös nimitystä Epídavros Limirán niemimaa. Maléan niemi on Manner-Kreikan toiseksi eteläisin piste Mánin niemimaan eteläisimmän kärjen Taínaron eli Matapáksen (Matapanin) niemen jälkeen.


title: Maléa

text: Maléan niemen kiertävä merialue on aina ollut merkittävä laivareitti. Niemi ja sen vaikeat purjehdusolosuhteet olivat antiikin aikana kuuluisia, ja ongelma mainitaan jo Homeroksen "Odysseiassa". Niemen merkitys väheni, kun Korintin kanava valmistui vuonna 1893, jolloin kaikkien laivojen ei enää tarvinnut kiertää koko Peloponnesoksen ympäri. Niemen kärjessä on majakka, joka on rakennettu vuonna 1883.


title: Halu (romaani)

text: Halu () on "Langenneet enkelit" -kirjasarjan ensimmäinen osa, jonka on kirjoittanut J. R. Ward (oikealta nimeltään Jessica Bird). Kirja julkaistiin englanniksi vuonna 2009 ja suomeksi vuonna 2012.


title: Halu (romaani)

text: Kirja kertoo Jim Heronista, jonka erikoisalaa on kosto ja jolle synti on täysin vieras käsite. Kaikki muuttuu, kun hänestä tulee langennut enkeli ja hänelle annetaan tehtäväksi pelastaa seitsemän ihmissielua seitsemältä kuolemansynniltä. Kirjan toinen päähenkilö on Vin di Pietro, kovapintainen liikemies, joka on kiinnostunut vain rahan tekemisestä. Kun demoni alkaa jahdata hänen sieluaan, hän joutuu kyseenalaistamaan kaikki aiemmat uskomuksensa.


title: Halu

text: Halu on psykologinen tila ihmisillä ja monilla muilla eläimillä, jossa niillä on toiveajatus jonkin asiaintilan muuttumisesta.


title: Halu

text: Filosofiassa halut on jaettu ensimmäisen ja toisen asteen haluihin. Ensimmäinen asteen halu on jonkin asian haluaminen, ja toisen asteen halu on tämän haluamisen haluaminen. Esimerkiksi jos joku haluaa tupakkaa, on mahdollista, että henkilö joko haluaa tai ei halua haluta tupakkaa.


title: Periphery

text: Periphery on yhdysvaltalainen progressiivista metallia, progressiivista metalcorea ja djentiä soittava yhtye. Yhtye on ottanut vaikutteita monista eri genreistä.


title: AR Motorsport

text: AR Motorsport on Hollantilainen pikkuformulatalli. Talli perustettiin vuonna 1992. Talli on voittanut Hollannin Formula Renault 2000-sarjan mestaruuden vuonna 2003 ja 2004 sekä Formula Renault UK talvisarjan kuljettajien mestaruuden vuonna 2006. Talli on kilpaillut myös Eurocup Formula Renault ja International Formula Master-sarjoissa.


title: Acanthocalycium

text: Acanthocalycium on kaktuskasvisuku, johon kuuluu kolme Argentiinassa kasvavaa lajia. Ne ovat pallomaisia - hieman pitkänomaisia muodoltaan.


title: Acanthocalycium

text: "Acanthocalycium"-kaktukset kasvavat tavallisesti yksittäin ja ovat väriltään vaaleasta tumman vihreään. Kasvin kärki on painanteinen. Halkaisijaltaan lajit ovat 10-15 cm. Harjuja varressa on 16-20, ja ne ovat teräviä ja hieman kyhmyisiä. Areolit eli kääpiöversot sijaitsevat 1-2 cm:n välein ja ovat tavallisesti kellertävän ruskeita. Kussakin niistä on 10-20 piikkiä, jotka vaihtelevat muodoltaan; ne ovat suoria, neulamaisia tai äimämäisiä. Piikit ovat myös taipuisia, kellertäviä - ruskeita, tummakärkisiä, kärjet harmaantuvat ikääntyessään.


title: Acanthocalycium

text: Kukat sijaitsevat lähellä kasvin kärkeä ja ovat pystyasentoisia. Ne ovat avoinna päiväsaikaan. Muodoltaan ne ovat suppilomaisia tai kellomaisia, väriltään vaaleanpunaisia tai valkoisia, pituudeltaan ja halkaisijaltaan enintään 4 cm. Kukkaperä ja pohjusmalja ovat villamaisten suomujen peittämät; suomujen kärjet piikkimäisiä. Hedelmä on pallomainen, pystysuunnassa avautuva, kova, halkaisijaltaan jopa 1 cm, ja siinä on pysyviä suomuja. Siemenet ovat ruskeita - mustia, soikeita, nystypintaisia, ja niissä on pieni syvennys (hilum eli siemenaiheen varren entinen kiinnittymiskohta).


title: Acanthocalycium

text: Luettelon lähde: Anderson 2001, s. 105-106.


title: Zuffa

text: Zuffa, LCC on yhdysvaltalainen urheilupromootioyritys, joka on erikoistunut ammattilaisvapaaottelutapahtumiin. Kasinobisneksessä rikastuneet veljekset Lorenzo Fertitta ja Frank Fertitta III perustivat yrityksen Las Vegasissa vuonna 2001 hallinnoimaan Semaphore Entertainment Groupilta ostamaansa Ultimate Fighting Championship -vapaaottelupromootiota. Yrityksen toimitusjohtaja ja puheenjohtaja on Lorenzo Fertitta. Dana White hoitaa yrityksen päivittäisen johtamisen.


title: Zuffa

text: Lorenzon veljekset omistavat kumpikin yhtiön osakekannasta 40,5 %. Vähemmistöosakkaina ovat Dana White (9 %) ja Flash Entertainment -yhtiön kautta abudhabilainen šeikki Tahnoon (10 %).


title: Kaharlyk

text:
Kaharlyk () on pieni kaupunki ja "Kaharlykin piiri"n kuntakeskus Ukrainan Kiovan alueella, 69 kilometriä maan pääkaupungista Kiovasta etelään. Kaharlyk sijaitsee noin 20 kilometriä Dneprin lounaispuolella; Kaharlykin piiri rajoittuu koillisessa Dnepriin.
Vuoden 2011 alussa kaupungissa arvioitiin asuvan 13 682 ja koko piirissä 34 545 henkeä.


title: Kaharlyk

text: Kaharlykin piirin alueelta on löydetty kulttuurin jäänteitä jo ajalta 100-400 jaa. Ensimmäinen historiallinen maininta paikasta on vuodelta 1142. Kaupunkioikeudet Kaharlykin taajama sai syyskuussa 1971.


title: Ora Patoharju

text: Ora Patoharju (7. elokuuta 1927 Helsinki – 18. maaliskuuta 2012 Helsinki) oli suomalainen kemisti, ympäristönsuojelija ja sukelluksen harrastaja.


title: Ora Patoharju

text: Patoharju valmistui diplomi-insinööriksi. Vuonna 1971 hänestä tuli Helsingin kaupungin ensimmäinen ympäristönsuojelija, ja hänen aikanaan tehtäväkenttä laajeni niin että nykyisin työntekijöitä on noin 40.


title: Ora Patoharju

text: Patoharju sai vuonna 1950 häälahjakseen sveitsiläisen sukellusnaamarin ja sitä mallina käyttäen hän ja hänen puolisonsa alkoivat valmistaa kotimaisia naamareita ja sittemmin myös räpylöitä. Markkinoinnista huolehti urheiluliike; näin he rahoittivat opintojaan. Myöhemmin Patoharju kehitti myös kapillaari-ilmiöön perustuvan kotimaisen syvyysmittarin.


title: Ora Patoharju

text: Hän teki alkuaikoina tiivistä yhteistyötä ensimmäisen urheilusukellusalan liikkeen Optomec Oy:n perustajan majuri evp. Bror Hjeltin kanssa


title: Ora Patoharju

text: Patoharjua sanotaan Suomen siviilisukelluksen grand old maniksi. Hän kasvatti nuorisoa harrastuksen pariin, toimitti alan käsikirjoja ja kemistinä oli asiantuntijana, kun fregatti St. Nikolain tykkejä pelastettiin. Hänestä kehittyi vedenalaisten esineiden konservoinnin asiantuntija.


title: Ora Patoharju

text: Patoharju oli myös sukeltajien perinnejärjestön Sukeltaja-Kilta ry:n perustajajäsen ja oltermanni.


title: Acanthocereus

text: "Acanthocereus" on kuusilajinen kaktuskasvisuku (heimo "Cactaceae"), jonka lajit ovat enimmäkseen pensasmaisia ja suikertavia, mutta eräät ovat puumaisia. Varret voivat olla nivelikkäitä ja ovat harjuisia. Kukat ovat suppilomaisia, avautuvat öisin ja ovat väriltään valkoisia.


title: Acanthocereus

text: Suvun lajit kasvavat trooppisessa Amerikassa Floridassa, kaikkialla Karibian alueella, Meksikossa ja sieltä etelään Kolumbiaan ulottuvalla alueella.


title: Acanthocereus

text: Kasvit ovat enimmäkseen pensasmaisia, rentovartisia tai kiipeileviä. Varressa on vain 3-5 pitkittäisharjua, jotka ovat pääasiassa ohuita, joskus aaltoilevia. Piikit ovat tukevia.


title: Acanthocereus

text: Kasvit kukkivat yöaikaan. Kukat ovat suppilomaisia, valkoisia, 12-25 cm pitkiä ja halkaisijaltaan 6-12 cm. Kukkaperässä ja pohjusmaljassa on pian karisevia suomuja. Pohjusmalja on pitkä, jäykkä ja pysty, ja kehälehdet avautuvat levälleen. Hedelmä on pallomainen - soikea - päärynän muotoinen, punainen tai vihreä, piikkinen tai piikitön, avautuva tai avautumaton sekä 4-12 cm pitkä. Siemenet ovat leveän soikeita, kiiltävän mustia, enintään 4,8 mm pitkiä.


title: Esla

text: Esla on noin 285 kilometriä pitkä Dueron sivujoki Kastilian ja Leónin itsehallintoalueella Espanjassa. Joki saa alkunsa Marañan kylän lähistöltä Kantabrian vuorilta ja virtaa etelään Leónin ja Zamoran maakuntien halki. Joki laskee Dueroon Moral de Sayagon lähistöllä. Eslan merkittävimmät sivujoet ovat Porma, Bernesga, Cea, Órbigo, Tera ja Aliste.


title: Acharagma

text: Acharagma on suku kaktuskasvien heimossa ("Cactaceae"). Niitä on vain kaksi pienikokoista lajia, ja ne kasvavat Meksikon pohjoisosissa Coahuilassa ja Nuevo Leónissa.


title: Acharagma

text: "Acharagma"-kaktukset kasvavat tavallisesti yksittäisinä, joskus ne voivat esiintyä pieninä ryhminä. Niiden varret ovat pallomaisia tai lyhyen lieriömäisiä, eikä niissä ole mesirauhasia. Varren paksuus on halkaisijaltaan 3-7 cm. Varsi on harjuinen ja enemmän tai vähemmän kyhmyinen. Kussakin kyhmyssä on kääpiöverso (areoli), jossa on piikkejä tiheästi.


title: Acharagma

text: Varren kärkeen kehittyvät kukat, joiden väri vaihtelee kermanvalkeasta vaaleanpunaiseen ja punakeltaiseen ja keltaiseen. Kukka on yhtä leveä kuin pitkäkin, 1,5-2 cm. Maljamainen pohjus on lyhyt, eikä kukkaperässä ole ripsimäisiä karvoja. Hedelmä on muodoltaan nuijamainen, vihreästä purppuraiseen pronssiin vaihteleva, 10-20 mm pitkä. Siemenet ovat ruskeita - mustia."Acharagma"-lajit ovat kauan aiheuttaneet päänvaivaa tutkijoille, sillä ne eivät mukavasti tunnu mahtuvan mihinkään kaktussukuun. Niitä on siirrelty suvusta toiseen, kunnes DNA-sekvenssit ovat antaneet tukea ajatukselle, että ne ovat varsin erillinen kokonaisuutensa eivätkä sijoitu mihinkään muuhun sukuun.


title: Acharagma

text: Suvun tieteellinen nimi tarkoittaa uurteetonta, mikä viittaa siihen, että varren nystyissä ei ole areoliuurretta.


title: Sotilasmusiikki

text: Sotilasmusiikki tarkoittaa musiikin osa-aluetta, jota soitetaan sotilaallisissa tarkoituksissa. Musiikkia on käytetty vuosisatoja. Sillä on pyritty sekä pelottamaan vastustajaa että parantamaan omien joukkojen toimintaa.


title: Sotilasmusiikki

text: Joseph Jordania esitti, että ihmismusiikin alkuperäinen tarkoitus (äänekäs, rytminen laulun yhdistettynä tömistykseen ja rummutukseen erinäisillä esineillä) oli aikaansaada erityinen muuntunut tajunnantila, taistelutranssi, jossa varhaiset hominidit ja ihmiset unohtivat yksilön ja toimivat kollektiivisen identiteetin mukaisesti.


title: Sotilasmusiikki

text: Tässä tilassa pelolla ja kivulla oli vähäisempi merkitys. Lisäksi he olivat uskonnollisesti omistautuneet ryhmän edulle, jopa siinä määrin, että itsensä uhraaminenkin oli mahdollista. Yksittäiset sotilaat saattavat kuunnella äänekästä musiikkia ennen taisteluoperaatiota valmistaakseen itseään tulevaan toimintaan.


title: Sotilasmusiikki

text: Marssimusiikin ajatus on lainattu Ottomaanien valtakunnalta 1500-luvulta. Ottomaanien uskotaan ottaneen käyttöön ensimmäiset sotilassoittokunnat 1200-luvulla. Janitsaarien soittokunnat mehterit lienevät olleet ensimmäisiä sotilassoittokuntia. Musiikille luonteenomaisia merkkejä olivat vaskirumpujen, torvien (boru), kellojen, triangelien ja lautasten (zil) ja muiden perinteikkäiden soittimien yhdistelmät. Ottomaanien marssimusiikilla katsotaan olleen vaikutus Euroopan klassisen musiikin säveltäjiin, kuten Joseph Haydn, Wolfgang Amadeus Mozart ja Ludwig van Beethoven.


title: Sotilasmusiikki

text: Marssilaulut ovat tyypillisesti patrioottisia ja joskus nostalgisia lauluja, joita lauletaan marsseilla. Poikkeuksetta laulut ovat rytmikkäitä marssin tahtiin sopivia sävellyksiä. Yhdysvaltain sisällissodasta tunnettuja marsseja ovat muun muassa "Marching Song of the First Arkansas" ja "John Brown's Body". "P'tit quinquin" oli suosittu Saksan–Ranskan sodan aikana 1870. Tunnettuja suomalaisia marsseja ovat "Porilaisten marssi", "Jääkärimarssi" ja "Hakkapeliittojen marssi".


title: Sotilasmusiikki

text: Merkkisignaalit ovat lyhyitä sävelmiä, joilla viestitään joko ennakolta suunnitellusta toiminnasta tai ennalta-arvaamattomasta tapahtumasta sotilastukikohdassa, taistelukentällä tai laivassa, esimerkiksi klassinen ratsuväen hyökkäyskomennus.


title: Sotilasmusiikki

text: Fanfaarit koostuvat ennalta harjoitelluista rytmisistä yhteissoitoista, joilla pyritään seremonioissa kunnioittamaan arvostettua henkilöä.


title: Sotilasmusiikki

text: Kannettava rumpu käy tahdittamaan marssia. Kiinalaiset joukot käyttivät tàigu-rumpuja motivoimaan, tahdittamaan joukkojaan ja merkinantoon. Esimerkiksi Qin ja Lun välisessä sodassa 684 eaa. rummuilla oli merkitys sotilaiden moraaliin, mikä muutti merkittävän taistelun tuloksen.


title: Sotilasmusiikki

text: Aikaisimmat trumpetit oli tarkoitettu yksinomaan sotilaskäyttöön, ja torvet jatkavat tätä perinnettä.


title: Sotilasmusiikki

text: Kirjallisia lähteitä säkkipillien käytöstä on vuodelta 1396 North Inch of Perthin taistelusta. Vaikka säkkipilli luultavimminkin olikin alun perin keksitty rauhanomaisen musiikin esittämistä varten, myös sotilaalliset versiot olivat mahdollisia. Myös irlantilaiset sovelsivat säkkipillejä jo vuonna 1586.


title: Skvyra

text: Skvyra (; ) on kaupunki ja Skvyran piirin hallintokeskus Ukrainan Kiovan alueen lounaisosissa, 100 kilometriä maan pääkaupungista Kiovasta lounaaseen.


title: Skvyra

text: Vuoden 2011 alussa kaupungissa arvioitiin asuvan 16 979 ja koko piirissä 39 243 henkeä.


title: Kivikaktukset

text: Kivikaktukset ("Ariocarpus") on kaktuskasveihin ("Cactaceae") kuuluva suku, jossa on kuusi lajia. Ne ovat viljelyssä suosituimpien kaktusten joukossa, vaikka ovatkin hyvin hidaskasvuisia. Kaikkia lajeja on kerätty luonnosta runsaasti ja laittomasti, ja joitakin lajeja tunnetaan vain yhdeltä tai muutamalta harvalta kasvupaikalta. Lajit sisältävät huomattavia määriä limaa, ja Amerikan alkuperäisasukkaat käyttävät limaa liimana korjatessaan rikkoutuneita ruukkuja.


title: Kivikaktukset

text: Kasvit ovat peräisin Pohjois-Meksikosta ja Länsi-Teksasista. Eniten niitä tapaa Chihuahuan aavikolla.


title: Kivikaktukset

text: Kivikaktukset kasvavat yksittäin tai mättäinä. Kooltaan ne ovat peiniä geofyyttejä (so. selviävät epäsuotuisan ajan yli maansisäisissä osissaan olevilla silmuilla). Pääjuuri on kookas, mehevä ja siinä on paljon limaputkia. Varsi koostuu kyhmyistä, jotka joillakin lajeilla ovat varsin lehtimäisiä. Varsi on harjuton ja piikitön. Areolit eli kääpiöversot ovat varren kyhmyjen yläpinnoilla villamaisia karvoja täynnä olevina uurteina tai puuttuvat. Piikkejä on yleensä vain taimivaiheen kasveissa.


title: Kivikaktukset

text: Kukat sijaitsevat kasvin kärjessä nuorten kyhmyjen villaisissa tyvissä. Ne ovat avoinna päivisin, suppilomaisia ja väriltään vaihtelevia: valkoisia, keltaisia tai purppuraisia. Kukkaperät ovat suomuttomat. Hedelmä on nuijamainen tai lähes pallomainen, aluksi mehevä, kypsyttyään kuiva, avautumaton, piikitön ja suomuton. Siemenet ovat mustia, päärynän muotoisia ja kyhmyisiä.


title: Kivikaktukset

text: Luettelon lähde: Anderson 2001:110-112.


title: Ole Børud

text: Ole Børud (s. 6. joulukuuta 1976) on norjalainen laulaja ja muusikko. Hän on norjalaisen kristillisen muusikon Arnold Børudin poika ja kuului jo nuorena Arnold B Familyyn.


title: Ole Børud

text: 1990-luvulla Børud soitti kristillisissä metalliyhtyeissä Extolissa ja Schaliachissa. Vuonna 2004 hän ilmoitti lopettavansa metallimusiikin tekemisen ja alkavansa etsimään musiikillisia juuriaan soul- ja funkmusiikista.


title: Ole Børud

text: 2008 ilmestyi Børudin ensimmäinen sooloalbumi "Shakin' the Ground", jonka julkaisi hänen oma levy-yhtiönsä OBM Records. Vuonna 2009 levy-yhtiö Village Again julkaisi albumin Japanissa. Ole Børud julkaisi toisen sooloalbuminsa "Keep Movin'" vuonna 2011.


title: Ole Børud

text: Soolouransa ohella Børud on laulanut ja soittanut kitaraa useilla albumeilla ja TV-ohjelmissa. Hän on myös tehnyt kiertueen norjalaisten artistien Sofian, Torun Eriksen sekä Oslo Gospel Choirin kanssa.


title: Ole Børud

text: Børud on esiintynyt Suomessa kahdesti: elokuussa 2012 Tornion Real Deal -festivaaleilla, sekä Turussa Maata Näkyvissä -festareilla marraskuussa 2014.


title: Erotusosamäärä

text: Erotusosamäärä on matematiikassa funktion muutosnopeutta kuvaava mitta. Koulumatematiikassa käytetään usein termejä "käyrän jyrkkyys" tai "funktion kasvunopeus", jotka liitetään kuitenkin derivaatan käsitteeseen. Derivaatta on erotusosamäärän raja-arvo.


title: Erotusosamäärä

text: Erotusosamäärä voidaan tulkita kasvunopeuden tai jyrkkyyden likiarvoksi. Monissa talousmallien ja fysikaalisten mittausten pohjana on kuitenkin suureiden erotusosamäärä, jolloin se approksimoi funktion tai suureen keskimääräistä muutosnopeutta. Numeerisessa analyysissa erotusosamäärällä lasketaan derivaatan likiarvoja.


title: Erotusosamäärä

text:
Funktio formula_1 on määritelty välillä formula_2. Tällöin voidaan määrittää suhde
jota kutsutaan funktion formula_1 erotusosamääräksi tällä välillä.


title: Erotusosamäärä

text:
Kun funktion arvon muutosta formula_5 suhteutetaan vaikutusalueen pituuteen formula_6, kutsutaan osamäärää funktion "keskimääräiseksi kasvunopeudeksi" kyseisellä välillä. Erotusosamäärä voidaan esittää myös "delta"-merkintänä
koska formula_8 merkitään usein myös formula_9.


title: Erotusosamäärä

text: Erotusosamäärän geometrinen tulkinta on funktion kuvaajan kahden pisteen kautta piirretty sekantin eli pisteiden formula_10 ja formula_11 kautta piirretyn suoran kulmakerroin.


title: Erotusosamäärä

text: Kun erotusosamäärän nimittäjä pienenee, tarkoittaa se geometrisesti sekantin pisteiden lähentymistä. Lähellä olevat sekantin pisteet pakottavat sekanttisuoran kulkemaan lähes käyrän suuntaisesti. Kun toiseen pisteeseen asetetaan suora, joka on käyrän tangentti, saadaan vertailusuora sekantille. Voidaan ajatella, että kun sekanttipisteet siirtyvät hyvin lähelle toisiaan, on sekanttisuora ja tangentti lähes yhdensuuntaiset. Tangentin ja sekantin kulmakertoimet ovat tällöin lähes samat. Kun pisteet siirtyvät mielivaltaisen lähelle toisiaan, tulevat suorien kulmakertoimet samaksi.


title: Erotusosamäärä

text:
Tämä raja-arvo voidaan määritellä:
Raja-arvo on funktion derivaatan arvo kohdassa formula_13, kun pisteen 1 kohta formula_14 lähestyy pisteen 0 kohtaa formula_13. Raja-arvolla on sama merkitys kuin sekantillakin on eli jyrkkyys.


title: Erotusosamäärä

text: Edellisen raja-arvon voi merkitä vaihtoehtoisesti


title: Erotusosamäärä

text: Seuraavassa eräiden potenssifunktioiden erotusosamäärät sievennettyinä ja niiden raja-arvot.


title: Erotusosamäärä

text: Numeerisen analyysin menetelmissä erotusosamäärällä on keskeinen sija derivaatan approksimoinnissa. Tätä varten erotusosamäärästä on kehitetty useita erilaisia muunnoksia.


title: Erotusosamäärä

text:
Oikeanpuoleinen erotusosamäärä on yllä esitetyn määritelmän tarkennettu nimitys. Siinä tarkastellaan pisteen kohdan formula_17 oikealle puolelle tehdyn hypyn formula_18 vaikutusta funktion arvoihin. Se voidaan merkitä myös seuraavasti:
Numeerisessa matematiikassa oikeanpuoleista menetelmää käytetään funktioilla, jotka kasvavat maltillisemmin oikealla.


title: Erotusosamäärä

text:
Vasemmanpuoleisessa erotusosamäärässä hyppy formula_18 tehdään vasemmalle eli formula_17:n arvosta vähennetään formula_18. Se merkitään seuraavasti:
Numeerisessa matematiikassa vasemmanpuoleista menetelmää käytetään funktioilla, jotka kasvavat maltillisemmin vasemmalla.


title: Erotusosamäärä

text:
Kun vasemman- ja oikeanpuoleisesta erotusosamäärästä otetaan keskiarvo, saadaan:
Vaihtoehtoisesti voidaan käyttää puolet pienempää formula_18, jolloin keskusdifferenssiksi tulee
Joissakin tapauksissa vasemman- ja oikeammanpuoleiset erotusosamäärät eivät suppene riittävän nopeasti, mutta keskusdifferenssi sen sijaan suppenee kohti derivaattaa nopeasti. Vaikka sillä derivaatan laskeminen on kierrosta kohden nopeampi, riittää vähäisempi iterointi ja tulos saadaan sitä kautta pienemmällä laskutyöllä.


title: Erotusosamäärä

text: Fysiikassa on useita suureita, joita voidaan määrittää erotusosamäärän raja-arvona. Käytännön laskuissa riittää usein keskimääräinen muutosnopeus, jolla tarkoitetaan luonnontieteissä juuri erotusosamäärää.


title: Erotusosamäärä

text: Fysiikassa mekaniikassa käytetään erotusosamäärää liikkeen muutoksia laskettaessa.


title: Erotusosamäärä

text: Liikemäärän muutokseen käytettävä voima saadaan erotusosamääränä.


title: Erotusosamäärä

text: Teho määritellään työn erotusosamääränä.


title: Erotusosamäärä

text: Kondensaattorin sähkövarauksen purkautumisnopeus tarkoittaa sähkövirtaa.


title: Erotusosamäärä

text: Kohteeseen tehty työ matkan suhteen määrittää käytetyn voiman.


title: Chaplin reportterina

text: Chaplin reportterina, myös Tienaamisen tuskat ("Making a Living") on Henry Lehrmanin ohjaama yhdysvaltalainen lyhyt mykkäelokuva, joka tunnetaan Charles Chaplinin ensimmäisenä elokuvana.


title: Chaplin reportterina

text: "Chaplin reporttina" on melko tyypillinen Keystone Studiosin tuottama komediaelokuva. Siinä keskeinen koominen hahmo on naisen perässä, kohtaa kilpailijan ja yrittää todistaa kelpoisuutensa työskentelemällä. Elokuva kuvattiin osin Keystone-studioiden näyttämöllä, osin läheisen talon puutarhassa ja osin kadulla. Chaplin vihasi elokuvaa, ja hän oli ollut raivoissaan elokuvan lopullisesta versiosta, josta oli leikattu monia Chaplinin improvisoituja koomisia lisäyksiä. Hän oli sitä mieltä, että Lehrman oli pyrkinyt tuhoamaan hänen työnsä, koska oli loukkaantunut Chaplinin kuvausten aikana antamista komiikkaa koskevista neuvoista.


title: Sundbyn metroasema

text: Sundby on Kööpenhaminan metron linjan M1 asema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3.


title: Sundbyn metroasema

text: Sundbyn asema on avattu vuonna 2002. Metrojunia liikennöi Kööpenhaminan keskustan kautta Vanløseen ja vastakkaiseen suuntaan Vestamageriin.


title: Five Points

text: Five Points oli pahamaineinen slummi Lower Manhattanilla, New Yorkissa.


title: Five Points

text: Manhattanin saari oli alkuaan Delaware-intiaaniheimon asuttama. Paikalla tapahtui useita verisiä mellakoita 1800-luvulla. Mellakka orjuuden lakkauttamis-lakia vastaan 9. heinäkuuta 1834, Dead Rabbits mellakka 4.-5. heinäkuuta 1857 ja New Yorkin kutsuntamellakat 13.-16. heinäkuuta 1863.


title: Five Points

text: Five points oli Infektio-sairauksien riivaama surkean puhtaustilanteen, asumisahtauden ja terveyshuollon puutteen vuoksi. Tartuntataudit kuten kolera, keltakuume, pilkkukuume ja tuberkuloosi olivat erittäin yleisia New Yorkin hollantilaiskaudella. Five pointsista levisi koko New Yorkin alueelle paha koleraepidemia kesäkuussa 1832. Vastaavat epidemia uusiutuivat vuosina 1849 ja 1866.


title: Kari Ketola

text: Kari Ketola (s. 12. marraskuuta 1963 Pyhäranta) on suomalainen entinen jalkapalloilija, pelipaikaltaan hyökkääjä. Hän edusti Mestaruussarjassa pelanneita Porin Pallo-Tovereita kaudella 1987 yhteensä 13 sarjaottelussa, joissa hän teki viisi maalia.


title: Kari Ketola

text: Ketola aloitti jalkapallon B-juniori-ikäisenä Uotilan Työväen Urheilijoissa. Aikuistasolla hän edusti PPT:n ja UTU:n lisäksi Vaasan Palloseuraa, Pallo-Iiroja, Rauman Palloa, Euran Palloa ja FC Raumaa. FC Raumassa pelatessaan hän oli Kakkosen kaudella 2003 Länsilohkon maalipörssin jaetulla toisella sijalla.


title: Kari Ketola

text: Ketola on naimisissa lentopalloa pääsarjatasolla pelanneen Jutta Ketolan (o.s. Loukola) kanssa.


title: Armatocereus

text: Armatocereus on kaktuskasvisuku, jonka tieteellinen nimi juontuu latinan sanasta "arma" 'aseet' ja viittaa kasvien piikkiaseistukseen. Suvun 13 lajia ovat varsiltaan nivelikkäitä ja lieriömäisiä. Kukat avautuvat öisin, ja niitä voi kehittyä varren sivulle tai kärkeen. Ne ovat enimmäkseen valkoisia.


title: Armatocereus

text: "Armatocereus"-pylväskaktukset kasvavat pääasiassa Kolumbian, Ecuadorin ja Perun Andeilla.


title: Armatocereus

text: Kasvien varret ovat pylväsmäisiä, enemmän tai vähemmän nivelikkäitä ja pystyjä tai kohenevia. Kasvutapa on pensasmainen tai puumainen. Varren hyvin kehittyneitä harjuja on 3-16. Areolit ovat kookkaita, ja niissä on tavallisesti tukevia piikkejä; ne voivat joskus puuttuakin.


title: Armatocereus

text: Melko kookkaat kukat avautuvat öisin. Ne ovat putkimaisia tai kapean suppilomaisia, valkoisia tai harvoin punaisia. Kukkaperän ja pohjusmaljan areolit ovat nukkapintaisia ja tavallisesti piikkisiä. Heteet kiinnittyvät putkimaisen pohjuksen suulle tai yläosaan. Hedelmä on kookas, pallomainen tai munamainen, punainen tai vihreä. Malto on vaaleaa ja mehevää. Hedelmä on kypsänä piikitön; kehälehdet pysyvät siinä kiinni kuihtuneina. Hedelmässä on mustia ja isoja, soikeita tai munuaisen muotoisia siemeniä.


title: Armatocereus

text: Kaktustutkija E. F. Andersonin mukaan suvun lajit ovat seuraavat:


title: William Poole

text: William Poole (24. heinäkuuta 1821 – 8. maaliskuuta 1855), tunnettu myös kutsumanimellä ”Bill the Butcher”, oli jäsenenä newyorkilaisessa Bowery Boys -jengissä ja toimi johtajana Know Nothing -nimisessä poliittisessa liikkeessä.


title: William Poole

text: Poole syntyi Sussexin Piirikunnassa, New Jerseyssä englantilaisille vanhemmille. Vuonna 1832 perhe muutti New Yorkiin vuonna 1832 ja avasi teurastamon Manhattanilla. Poolesta tuli isänsä kouluttama teurastaja ja hän peri vanhempiensa teurastamon 1840-luvulla. Poolen ja Bowery Boys -jengin ”arkkivihollinen” oli Dead Rabbits -jengi ja sen johtaja John Morrissey.


title: William Poole

text: Poolea ammuttiin 26. helmikuuta 1855 ravintolassa Broadwayllä. Hän kuoli ampumahaavoihin kotonaan 8. maaliskuuta 1855. Poolen kerrotaan sanoneen viimeisiksi sanoikseen


title: William Poole

text: Yksi Martin Scorsesen elokuvan "Gangs of New York" päähahmoista, William ”Bill the Butcher” Cutting, pohjautuu William Pooleen. Elokuvassa ”Bill the Butcheria” esitti Daniel Day-Lewis, joka sai roolistaan Parhaan miespääosan Oscar-ehdokkuuden.


title: Yöpartio (romaani)

text: Yöpartio () on Sergei Lukjanenkon vuonna 1998 ilmestynyt fantasiaromaani. Teos on ensimmäinen osa viisiosaista sarjaa. Timur Bekmambetovin elokuva "Night Watch – yövahti" perustuu tähän romaaniin. Teos ilmestyi suomeksi vuonna 2012 Innon kustantamana. Suomentaja on Arto Konttinen.


title: Yöpartio (romaani)

text: Tomi Huttunen kirjoitti "Helsingin Sanomien" arviossa, että toimintaviihteenä kirja on koukuttavaa luettavaa. Arjen ja fantasian lomittuminen sekä psykologinen pohdinta viittaavat Mihail Bulgakovin ja Strugatskin veljesten vaikutukseen.


title: Yöpartio (romaani)

text: "Kainuun Sanomien" Seppo Turusen mukaan teoksen asetelma antaa Lukjanenkolle mahdollisuuden pohtia tekojen odottamattomia vaikutuksia: halu tehdä hyvää voikin johtaa muiden vahingoittamiseen. Toiminnallisuus nousee kuitenkin kirjassa etusijalle.


title: Yöpartio (romaani)

text: "Tähtivaeltajan" Toni Jerrmanin mielestä kirja on kehnohko.. Saman lehden arvostelijan Juho Salon mukaan "Yöpartiota" voi suositella kuvauksena 1990-luvun Venäjästä, jossa arvottomuus ja ahneus hallitsevat. Puhtaana fantasiana kirja sen sijaan ei toimi.


title: Pro Motorsport

text: Pro Motorsport on italialainen pikkuformulatalli. Talli perustettiin vuonna 2002. Vuosina 2005-08 talli kilpaili International Formula Master-sarjassa voittaen sarjan kuljettajien mestaruuden vuonna 2005. Talli kilpaili myös Italian Superturismo Championship-sarjassa vuoteen 2008 saakka.


Italian alle 20-vuotiaiden jääkiekkomaajoukkue edustaa Italiaa jääkiekon nuorten maailmanmestaruuskilpailuissa. Pääsarjassa joukkue ei ole koskaan pelannut, mutta joukkueen paras sijoitus on vuoden 1993 B-sarjan kolmas sija.


title: Arrojadoa

text: Arrojadoa on kaktuskasvisuku, joka on nimetty Miguel Arrojado Lisboan kunniaksi. Hän tutki Brasiliassa kasveja 1900-luvun alussa. Sukuun kuuluu viisi pylväsmäistä lajia, joista yksi on risteymäalkuperää. Suvun kasvit ovat tullet harrastajien keskuudessa suosituiksi ja ovat suhteellisen helppohoitoisia.


title: Arrojadoa

text: Suvun lajit kasvavat luonnonvaraisina Itä-Brasiliassa.


title: Arrojadoa

text: "Arrojadoa"-kaktukset ovat matalia, pensasmaisia, tyvestään vähän haarovia, pystykasvuisia tai suikertavia. Juuret ovat joillakin mukulallisia. Varsi on hoikka, liereä, joskus nivelikäs, vihreä ja jopa kahden metrin mittainen. Harjuja siinä on 7–17, ja niissä on tiheästi areoleja. Piikit pieniä, usein sukasmaisia.


title: Arrojadoa

text: Varren päähän kehittyy niin sanottu kefalio, jossa kukat sijaitsevat. Kefalio on rengasmainen ja kiertää varren ympäri, ja siinä on valkoista villakarvaa ja punertavia sukasia. Varsi jatkaa kasvuaan kukinnan jälkeen kefalion yli. Kukat ovat usein ryhmissä ja avoinna päivisin lintujen pölytettävinä. Väri vaihtelee; on punaisia, vaaleanpunaisia, purppuraisia, violetteja, keltaisia tai valkoisia kukkia. Muodoltaan kukat ovat putkimaisia, jopa 4,5 senttimetriä pitkiä. Kukkaperä ja pohjusmalja ovat karvattomia ja piikittömiä. Hedelmä on marjamainen, pallomainen tai lähes päärynämäinen ja paljaspintainen, väriltään purppurainen, ruusun- tai kirkkaanpunainen, ja mehukas malto on valkeaa. Hedelmän halkaisija on enintään kaksi senttiä. Siemenet ovat soikeita – päärynämäisiä, mustia, kyhmyisiä ja pieniä (enintään 1,5 mm pitkiä).


title: Arrojadoa

text: Andersonin mukaan suvun lajit ovat:


title: Georthocladius platystylus

text: Georthocladius platystylus on surviaisääskilaji. Lajista on löydetty ainoastaan koirasyksilöitä ja se kuvattiin tieteelle Kaliforniassa vuonna 1983.


title: Georthocladius platystylus

text: Lajin ainoa tunnettu esiintymispaikka Euroopassa on Turun Pomponrahkan suoalueella, josta se löydettiin kesäkuussa 2011 kaksisiipislajiston maastokartoituksien yhteydessä. Euroopasta tunnetaan lisäksi yksi lisääntyvä saman suvun laji, mutta se lisääntyy neitseellisesti ja vain naaraita on löydetty.


title: Luigi Forni

text: Luigi Forni (15. toukokuuta 1666 Modena – 1755) oli italialainen roomalaiskatolinen piispa. Hänet vihittiin papiksi 6. maaliskuuta 1694 ja nimitettiin Reggio Emilian hiippakunnan johtoon 12. toukokuuta 1723. Piispaksi vihkiminen seurasi 23. toukokuuta. Pääkonsekraattorina toimi tuleva paavi Benedictus XIII, jota avustivat Nicola Maria Tedeschi ja Luigi Maria de Dura.


title: Luigi Forni

text: Forni erosi tehtävistään piispana 21. marraskuuta 1750.


title: Nicolás Antonio Castellanos Franco

text: Nicolás Antonio Castellanos Franco (s. 18. helmikuuta 1935) on espanjalainen roomalaiskatolinen piispa. Hänet vihittiin augustinolaisten papiksi 12. heinäkuuta 1959 ja nimitettiin Palencian hiippakunnan johtoon 27. heinäkuuta 1978. Piispaksi vihkiminen seurasi 30. syyskuuta. Pääkonsekraattorina toimi Luigi Dadaglio, jota avustivat Segundo Garcia de Sierra y Méndez ja José Delicado Baeza.


title: Nicolás Antonio Castellanos Franco

text: Castellanos Franco erosi tehtävistään piispana 4. syyskuuta 1991. Hän omistautui lähetystyölle ja on vaikuttanut Boliviassa. Hän sai vuonna 1998 Asturian ruhtinaan palkinnon yhdessä Vicente Ferrer Moncho, Joaquín Sanz Gadean ja Muhammad Yunusin kanssa.


title: Arthrocereus

text: Arthrocereus on kaktuskasvien heimon (Cactaceae) suku, johon kuuluu neljä lajia. Niistä joitakin viljellään koristekasveina. Tieteellinen nimi viittaa kasvien nivelikkyyteen. Lajit ovat kooltaan melko pieniä, monihaaraisia ja tavallisesti pystykasvuisia. Ne kukkivat kesäöisin, ja niiden kukat ovat suppilomaisia.


title: Arthrocereus

text: Levinneisyysalue käsittää Brasilian länsi- ja kaakkoisosat.


title: Arthrocereus

text: "Arthrocereus"-kaktukset ovat pensasmaisia, suhteellisen pienikokoisia, haarovia tai haarattomia, pystykasvuisia tai suikertavia. Varret ovat liereitä ja nivelikkäitä. Niissä kussakin on 10–18 harjua. Areolit ovat pieniä, ja ohuita piikkejä on paljon.


title: Arthrocereus

text: Kukat sijaitsevat lähellä varren kärkeä, ovat muodoltaan pitkän suppilomaisia ja avautuvat levälleen. Kukkaperässä ja pohjusmaljassa on villakarvoitusta, karvamaisia piikkejä ja muutama teräväkärkinen suomu. Hedelmä on pallomainen tai käänteisesti päärynämäinen, vihreä, ohutseinäinen, avautumaton. Sen pinnalla on suomuja ja karvamaisia piikkejä. Valkoisessa mallossa on vinosoikiomaisia siemeniä, jotka ovat himmeän mustia ja muhkuraisia.


title: Arthrocereus

text: Kaktustutkija E. F. Andersonin mukaan suvussa on seuraavat lajit:


title: András Wanié

text: András Wanié (23. huhtikuuta 1911 Szeged – 12. marraskuuta 1976 Sacramento, Yhdysvallat) oli unkarilainen uimari ja olympiamitalisti. Hänen seuransa oli Szegedi Úszó Egylet.


title: András Wanié

text: Wanié oli voittamassa hopeaa EM-kisojen 4 × 200 metrin vapaauintiviestistä vuonna 1926 ja sai seuraavana vuonna lajista pronssisen mitalin. Hän ui maansa joukkueessa myös Amsterdamin olympialaisissa 1928, joissa Unkari oli neljäs, ja vuoden 1931 EM-kilpailuissa, joista joukkue voitti kultaa. Wanié putosi olympialaisissa 1932 100 metrin vapaauinnissa ensimmäisellä kierroksella, mutta sai viestistä pronssia.


title: András Wanié

text: Myös Andrásin isoveli Rezső oli uimari.


Islannin alle 20-vuotiaiden jääkiekkomaajoukkue edustaa Islantia jääkiekon nuorten maailmanmestaruuskilpailuissa. Pääsarjassa joukkue ei ole koskaan pelannut.


title: Rezső Wanié

text: Rezső Wanié (1908 Szeged – 1986) oli unkarilainen uimari. Hänen seuransa oli Szegedi Úszó Egylet.


title: Rezső Wanié

text: Wanié oli voittamassa pronssia EM-kisoista 1927 4 × 200 metrin vapaauintiviestistä. Hän oli seuraavana vuonna Amsterdamin olympialaisissa mukana samassa lajissa, jossa Unkari sijoittui neljänneksi. Wanié pääsi kisoissa välieriin 100 metrin vapaauinnissa, mutta putosi 400 metrin kilpailussa ensimmäisellä kierroksella.


title: Rezső Wanié

text: Myös Rezsőn veli András oli uimari.


title: Aavekauppiaan tytär

text: Aavekauppiaan tytär () on Liz Williamsin vuonna 2005 ilmestynyt fantasiaromaani. Liken suomeksi vuonna 2012 julkaiseman teoksen on suomentanut Marianna Leikomaa.


title: Aavekauppiaan tytär

text: "Suomen Kuvalehden" arvostelijan Salla Simukan mukaan kirjan kerronta ja juoni haparoivat. "Lapin kansan" Erkki Wideniuksen mukaan kirja toimii hyvin viihteenä, mutta sisältö jää hiukan ohueksi. "Helsingin Sanomien" Toni Jerrmanin mukaan luistava ja mielikuvituksekas viihdefantasia sisältää myös arvostelevia piikkejä nyky-yhteiskuntaa kohtaan.


title: Aavekauppiaan tytär

text: "Tähtivaeltajan" Elli Lepän mukaan tarkastaja Chen on oivallinen päähenkilö, jonka tasaisen ulkokuoren takana on suuria tunteita ja itsepäisyyttä. Kirjan maailma on kiintoisa ja ympäristön ankeudesta huolimatta kuvauksissa on usein mukana lempeää huumoria. Kirjan teemoja ovat muun muassa uskollisuus ja arvovalinnat.


Espanjan alle 20-vuotiaiden jääkiekkomaajoukkue edustaa Espanjaa jääkiekon nuorten maailmanmestaruuskilpailuissa. Pääsarjassa joukkue ei ole koskaan pelannut, mutta vuodesta 2002 lähtien se on pelannut 2. divisioonaa.


title: Rolf Nordenstreng

text: Rolf Harald Nordenstreng (4. helmikuuta 1878 Mikkeli – 4. tammikuuta 1964 Uppsala, Ruotsi) oli ruotsinsuomalainen kirjailija ja rotuteoreetikko.


title: Rolf Nordenstreng

text: Hänen vanhempansa olivat kuvernööri ja kenraaliluutnantti Hjalmar Nordenstreng ja Helene Jägerhorn af Spurila. Hänen vaimonsa Ellen Augusta Lindhult on toimittanut useita kirjoja kukkienviljelystä. Rolfilla oli velipuolena tunnettu historioitsija Sigurd Nordenstreng. Rolf muutti Ruotsiin vuonna 1900 ja hänestä tuli Ruotsin kansalainen vuonna 1909. Rolf Nordenstreng on haudattu Göteborgiin Örgyten hautausmaalle.


title: Rolf Nordenstreng

text: Nordenstreng valmistui filosofian maisteriksi Helsingin yliopistosta vuonna 1900 ja filosofian lisensiaatiksi Uppsalasta vuonna 1905. Hänen ensimmäinen teoksensa ilmestyi vuonna 1915 ja käsitteli viikinkiretkiä. Hän julkaisi lukuisia kansa- ja kielitieteellisiä tutkielmia. Nordenstrengin pääteos on vuonna 1933 ilmestynyt "Ihmisrodut ja niiden alkuperä".


title: Gladys Eastlake-Smith

text: Gladys Shirley Eastlake-Smith (tunnetaan myös nimellä Gwendoline; 14. elokuuta 1883 Lewisham – 18. syyskuuta 1941 Middleham) oli brittiläinen tennispelaaja ja olympiavoittaja.


title: Gladys Eastlake-Smith

text: Eastlake-Smith voitti Reginald Dohertyn kanssa vuoden 1905 maansa sisäkenttien mestaruuskilpailut sekanelinpelissä. Hän voitti kaksinpelimestaruuden vuonna 1907, ja vuoden 1908 kisoissa hän oli kaksinpelin finaalissa ja voitti sekanelinpelin Tony Wildingin parina. Eastlake-Smith sai kaksinpelikultaa jälleen Lontoon olympialaisissa 1908, joissa hän peittosi finaalissa Alice Greenen 6–2, 4–6, 6–0. Kaksi päivää olympiakultamitalinsa jälkeen hän meni naimisiin Wharram Lamploughin kanssa. Pari voitti vuonna 1913 naimisissa olevien sekanelinpelin Englannin mestaruuskisoissa.


title: Pakilantie

text:
Pakilantie () on Helsingissä sijaitseva katu. Kokonaisuudessaan kadun pituus on 3,3 kilometriä. Pakilantie alkaa Tuusulanväylältä Oulunkylän liittymästä Maunulassa. Se kulkee Maunulan halki Länsi-Pakilaan ja päättyy Paloheinään.
Sen leikkaa Kehä I:n eritasoliittymässä keskellä Länsi-Pakilaa. Pakilantien varrella sijaitsee muun muassa päivittäistavarakauppa- ja muita kauppa- ja palveluliikkeitä sekä huoltoasema. Pakilantiellä kulkee monia linja-autolinjoja, esimerkiksi linja 66A kulkee koko Pakilantien alusta loppuun.


title: Pakilantie

text: Tärkeimmät risteykset Pakilantiellä ja paikat, joihin risteyksistä pääsee:Edellä lueteltujen lisäksi Pakilantie risteää lukuisten pikkuteiden kanssa.


title: Pakilantie

text: Vuosina 2009–2011 Pakilantien ja Kehä I:n liittymä oli yksi Helsingin viidestä pahimmasta onnettomuuspaikasta.


title: Pakilantie

text: Pirjontien ja Oulunkylän sillan välisellä osuudella nelikaistainen Pakilantie on vilkkaasti liikennöity erityisesti aamuisin ja iltapäivisin, jolloin myös lapset ovat koulumatkalla. Monet asukkaat pitävät Pakilantien risteysalueita Kyläkunnantien ja Lepolantien kohdalla hengenvaarallisina, koska suojateillä ei ole liikennevaloja eikä ajohidasteita. Pakilantien turvallisuudesta jalankulkijoille on keskusteltu vuosia. Pakilantietä on suunniteltu muutettavaksi kaksikaistaiseksi Pirjontien ja Oulunkylän sillan välisellä osuudella, mutta vuonna 2011 lähinnä alueen yrittäjiä edustava Pro Maunula -seura jätti valituksen suunnitelmasta , koska se seuran mukaan pahentaisi Maunulan liikenneruuhkia. Helsingin hallinto-oikeus kuitenkin jätti valtuksen tutkimatta.


title: Pakilantie

text: Syksyllä 2014 esitelty kaavaluonnos ehdottaa liikenneturvallisuuden kohentamiseksi, että Pakilantien ylinopeuksia hillittäisiin kaventamalla ylileveitä ajokaistoja ja rakentamalla korotettuja suojateitä vilkkaimpiin ylityskohtiin. Suunnitelmaan liittyy myös Pakilantien varteen rakennettavia nelikerroksisia taloja ja katualueen viihtyisyyden parantamista muun muassa puuistutuksin. Suunnittelun tueksi kerättiin kaupunkilaisten näkemyksiä verkkokyselyllä, jossa Pakilantien tiivistäminen sai kannatusta.


title: Pakilantie

text: Pakilantiellä sijaitseva Pakilan Teboil-huoltoasema on yhtenä tapahtumapaikkana Jarkko Sipilän dekkarissa "Seinää vasten" sekä Kari Hotakaisen romaaneissa "Sydänkohtauksia eli kuinka tehtiin Kummisetä" (1999), "Juoksuhaudantie" (2002) ja "Satukirja" (2004). Hotakainen mainitsee huoltamon ja sen kahvion myös todellisuudessa kantapaikakseen ja ”henkiseksi kodikseen”.


title: Pakilantie

text: Pakilantien varren 1960-luvun rakennuskantaa edustavat muun muassa nämä kadun alkupään itäpuolen peräkkäiset kiinteistöt:


title: Pakilantie

text: Muita merkittäviä kohteita Pakilantien varrella ovat muun muassa Pakilan yläaste (Pakilantie 67, käyntiosoite Pilkekuja 10), Pakinkylän VPK:n talo (Pakilantie 64) sekä Paloheinän jäähalli (Pakilantie 122) ja Paloheinän ulkoilumaja (Pakilantie 124) kadun pohjoispäässä.


title: John George Vlazny

text: John George Vlazny (s. 22. helmikuuta 1937 Chicago) on yhdysvaltalainen roomalaiskatolinen arkkipiispa. Hänet vihittiin papiksi Chicagon arkkihiippakuntaan 20. joulukuuta 1961 ja nimitettiin sen vihkipiispaksi sekä Stagnumin titulaaripiispaksi 18. lokakuuta 1983. Piispaksi vihkiminen seurasi 13. joulukuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.


title: John George Vlazny

text: Vlazny sai 19. toukokuuta 1987 nimityksen Winonan piispaksi, jonka virkaan hänet asetettiin 29. heinäkuuta. Hänet nimitettiin 28. lokakuuta 1997 Portland in Oregonin arkkipiispaksi, ja hänet asetettiin tähän virkaan 19. joulukuuta.


title: Michael Ryan (jääkiekkoilija)

text: Michael Ryan (s. 16. toukokuuta 1980 Boston, Massachusetts, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Ryan pelasi urallaan 83 NHL-ottelua tehoin 7+8=15.


title: Michael Ryan (jääkiekkoilija)

text: Ryan varattiin NHL:ään toisella kierroksella numerolla 32 Dallas Starsiin. Hänet vaihdettiin 10. maaliskuuta 2003 Buffalo Sabresille. Sabres antoi tilalle Stu Barnesin.


title: Michael Ryan (jääkiekkoilija)

text: Ryan pelasi ennen ammattilaisuraansa USHS:n Boston Collegessa ja NCAA:n Northeastern Universityssä. Viimeisenä kautenaan Northeastern Universityssä hän toimi joukkueen kapteenina ja hänet valittiin NCAA (Hockey East) All-Academic Teamiin. Kaudeksi 2003–2004 Ryan siirtyi NHL-seura Buffalo Sabresin farmijoukkueeseen, AHL:n Rochester Americansiin. Ensimmäiset NHL-ottelunsa hän pelasi kuitenkin vasta kaudella 2006–2007, jolloin hänelle merkittiin 19 ottelussa tehopisteet 3+2=5. Kauden 2007–2008 Ryan vietti kokonaan Sabresissa ja sai 46 ottelussa kasaan tehopisteet 4+4=8. Kaudeksi 2008–2009 hän siirtyi Sabresista Carolina Hurricanesin organisaatioon. Ryan pelasi Hurricanesissa 18 NHL-ottelua tehoin 0+2=2, mutta vietti valtaosan kaudesta AHL:n Albany River Ratsissa. Kaudella 2009–2010 hänen ainoiksi tilastomerkinnöikseen jäivät River Ratsissa pelatut kolme ottelua.


title: Michael Ryan (jääkiekkoilija)

text: Ennen kautta 2010–2011 Ryan oli try-outilla NHL-seura Philadelphia Flyersissa, muttei saanut sopimusta. Lokakuussa 2010 hän siirtyi try-outille AHL:n Springfield Falconsiin, jossa pelasi vain marraskuulle asti, jolloin vaihtoi takaisin Philadelphia Flyersin organisaatioon. Ryan ei kuitenkaan pelannut yhtään NHL-ottelua, vaan koko loppukausi kului AHL:n Adirondack Phantomsissa. Kaudeksi 2011–2012 hän siirtyi entiseen seuraansa Buffalo Sabresiin, mutta pelasi koko kauden AHL:n Rochester Americansissa. Otteluja kertyi koko kauden aikana vain kahdeksan runkosarjassa ja yksi pudotuspeleissä. Kaudeksi 2012–2013 Ryan siirtyi SM-liigajoukkue Porin Ässiin. Voitettuaan Ässissä mestaruuden hän siirtyi kaudeksi 2013–2014 KHL-joukkue Medveščak Zagrebiin. Kaudeksi 2014–2015 Ryan palasi takaisin Ässiin. Marraskuun puolessa välissä 2015 ilmoitettiin Ryanin purkaneen pelaajasopimuksensa Ässien kesken sopimuskauden koska vammat eivät enää sallisi pelaamista.. Ryan kykeni pelaamaan kaksivuotisella sopimuskaudellaan vain 10 peliä, mikä oli puolin ja toisin äärimmäisen kaukana tyydyttävästä ja odotusarvoisesta suorituksesta.


title: Kévin Hecquefeuille

text: Kévin Hecquefeuille (s. 20. marraskuuta 1984 Amiens, Ranska) on ranskalainen jääkiekkopuolustaja, joka pelaa Ruotsin Allsvenskan-joukkue IK Panternin joukkueessa. Hän pelasi keskushyökkääjänä ennen kautta 2009–2010. Hecquefeuille on erinomainen luistelija, mutta hänen laukauksensa ei ole erityisen hyvä eikä hän myöskään viihdy fyysisissä otteluissa.


title: Kévin Hecquefeuille

text: Hecquefeuille on edustanut Ranskaa kaksissa alle 18-vuotiaiden MM-kisoissa, samoin kaksissa alle 20-vuotiaiden MM-kisoissa ja pelannut vakiokasvona miesten maajoukkueessa kaudesta 2004–2005 lähtien. 2014 ja 2016 hän ei mahtunut Ranskan lopulliseen MM-kisajoukkueeseen.


title: Bernhard Starkbaum

text: Bernhard Starkbaum (s. 19. helmikuuta 1986 Wien, Itävalta) on itävaltalainen jääkiekkomaalivahti, joka pelaa SHL-joukkue Brynäs IF:ssä.


title: Bernhard Starkbaum

text: Starkbaum on Wiener EV:n kasvatti. Hän debytoi sen miesten joukkuessa 17-vuotiaana kaudella 2003–2004 Itävallan toiseksi korkeimmalla sarjatasolla Nationalligassa. Starkbaum pelasi kauden ainoksi jääneen miesten pelinsä 4. helmikuuta 2004. Kaudella 2004–2005 hän nousi Wiener EV:n ykkösmaalivahdiksi ja pelasi Nationalligassa 19 runkosarja- ja kaksi playoff-ottelua. Elokuussa 2005 Starkbaum siirtyi kahden viikon try-outille Mestis-joukkue Kajaanin Hokkiin, jossa hän jäi kuitenkin jo vajaan viikon jälkeen ilman sopimusta.


title: Bernhard Starkbaum

text: Kaudeksi 2006–2007 Starkbaum siirtyi Erste Bank Eishockey Ligaan ja Villacher SV:n maalin suulle. Hän pelasi ensimmäisen pääsarjaottelunsa 8. lokakuuta 2006. Starkbaum toimi joukkueen kakkosmaalivahtina neljä ensimmäistä kauttaan, mutta kaudella 2010–2011 hän nousi VSV:n ykkösmaalivahdiksi ja torjui joukkueen välieriin saakka. Kaudella 2011–2012 Starkbaumilla oli Erste Bank Eishockey Ligan runkosarjan paras torjuntaprosentti (93,6%).


title: Bernhard Starkbaum

text: Huhtikuussa 2012 Starkbaum teki kaksivuotisen sopimuksen Ruotsin Elitserienin MODO Hockeyn kanssa. Hän valloitti joukkueen ykkösmaalivahdin paikan kaudella 2012–2013, mutta kesällä 2013 Starkbaumille kävi ilmi, että MODO lähtee kauteen 2013–2014 nuorella maalivahtikaksikolla Linus Ullmark-Anton Forsberg. Näin ollen joukkue ei kaivannut enää Starkbaumin palveluksia. MODO lainasi hänet lokakuussa hetkeksi HockeyAllsvenskan-joukkue IF Björklöveniin, kunnes Starkbaum siirtyi marraskuussa loppukauden kattavalla sopimuksella SHL:ään ja Brynäs IF:ään. Helmikuussa 2014 hän teki kaksivuotisen jatkosopimuksen joukkueen kanssa.


title: Bernhard Starkbaum

text: Starkbaum edusti Itävaltaa Sotšin olympiakisoissa 2014, jolloin hän lähinnä jakoi joukkueen torjuntavastuun Mathias Langen kanssa. Starkbaum pelasi myös olympiakisoja edeltäneissä karsinnoissa. Hän edusti Itävaltaa myös MM-kilpailuissa vuosina 2009, 2013 ja 2015. Vuoden 2009 turnauksessa Starkbaum toimi lähinnä joukkueen kolmosmaalivahtina, eikä saanut peliaikaa. Vuosien 2013 ja 2015 turnauksissa hänet palkittiin puolestaan joukkueensa top-3-pelaajana.


title: Bernhard Starkbaum

text: Starkbaum pelasi myös IA-divisioonan MM-kilpailuissa vuosina 2012 ja 2014, joista molemmat turnaukset päättyivät Itävallan sarjanousuun seuraavaksi vuodeksi A-sarjan MM-kilpailuihin, kuten myös vuoden 2010 A-lohkon kultaan päättynyt I-divisioonan turnaus, jossa Starkbaum ei saanut kuitenkaan peliaikaa. Hän teki A-maajoukkuedebyyttinsä 8. huhtikuuta 2009 Innsbruckissa Venäjää vastaan.


title: Bernhard Starkbaum

text: Starkbaum pelasi myös alle 18-vuotiaiden I-divisioonan MM-kilpailuissa vuosina 2002 ja 2004. Hän toimi molemmissa turnauksissa Itävallan kakkosmaalivahtina ja torjui vain yhdessä ottelussa. Vuoden 2002 turnaus päättyi pronssiin.


title: Iso-Britannian alle 20-vuotiaiden jääkiekkomaajoukkue

text: Ison-Britannian alle 20-vuotiaiden jääkiekkomaajoukkue edustaa Britanniaa jääkiekon nuorten maailmanmestaruuskilpailuissa. Pääsarjassa joukkue ei ole koskaan pelannut.


title: Boulanger

text: Boulanger on leipuria tarkoittava ranskan kielen sana, joka esiintyy myös sukunimenä. Tunnettuja Boulanger-nimisiä ovat:La Boulangère de Monceau on Éric Rohmerin lyhytelokuva vuodelta 1962


title: Eugène Cordonnier

text: Eugène Louis Auguste Cordonnier (16. marraskuuta 1892 Loos – 3. tammikuuta 1967 Bondy) oli ranskalainen voimistelija. Hän sai joukkuekilpailussa pronssia kesäolympialaisissa 1920 Antwerpenissä ja sitten hopeaa kesäolympialaisissa 1924 Pariisissa.


title: Bowery Boys

text: Bowery Boys oli New Yorkissa, Yhdysvalloissa 1800-luvulla toiminut hollantilaistaustainen jengi. Se oli tavoitteiltaan siirtolaisvastainen. Erityisesti roomalaiskatoliset ja irlantilaiset olivat sen vihollisia. Jengi toimi Manhattanilla Five Pointsissa. Toiminta-alue oli Bowery-kadun alue, pohjoiseen Five Pointsista. Bowery Boys oli alueen johtavia jengejä, ja eräs osoitus jengin vaikutusvallasta oli komennus, jonka johdosta useat pienemmät jengit liittyivät taisteiluun katolista ja irlantilaista Dead Rabbits -jengiä vastaan.


title: Dead Rabbits

text: Dead Rabbits oli New Yorkissa Yhdysvalloissa 1850-luvulla toiminut jengi, joka oli aikaisemmin ollut osa Roach Guards -jengiä. Jengi toimi roomalaiskatolisten irlantilaisten maahanmuuttajien keskuudessa Manhattanin Five Pointsissa. "Dead Rabbits" nimen "Rabbits" on todennäköisesti tullut väärinkuulemisen seurauksena iirin kielen sanasta "ráibéad" (’peljättävä/kartettava mies’), joka on sekoitettu englannin kielen sanaan "rabbit" (’jänis’). Jengin toiminta-alue oli Bowery-kadun alue, pohjoiseen Five Pointsista. Dead Rabbitsin päävastustaja Manhattanin alueella oli alueen johtaviin jengeihin kuulunut Bowery Boys.


title: Dead Rabbits

text: Kesällä 1857 eräs Bowery Boysien ja Dead Rabbitsien välinen kahakka kasvoi paripäiväiseksi mellakaksi. Ajanjaksolla 4.–5. heinäkuuta arvellaan keskenään tappelleiden jengiläisten määrän olleen 800–1 000 henkilöä, joiden lisäksi satoja muita ryösteli lähiseutua. Ainakin kahdeksan ihmistä sai surmansa mellakassa ja 30–100 henkeä loukkaantui pahoin.


title: Innocence Project

text: Innocence Project () on yhdysvaltalainen yleishyödyllinen järjestö, jonka tavoitteena on vapauttaa väärin perustein vankeuteen tuomittuja ihmisiä todistamalla heidän syyttömyytensä. Se toteuttaa tavoitettaan hyödyntämällä DNA-tutkimuksia, sekä pyrkimällä uudistamaan rikoslainsäädäntöä niin, ettei vastaavia epäoikeudenmukaisia tuomioita enää ilmenisi. Organisaation perustivat Barry C. Scheck ja Peter J. Neufeld vuonna 1992. Järjestö toimi aluksi Yeshivan yliopiston Benjamin N. Cardozo School of Law:ssa, mutta erosi siitä itsenäiseksi järjestöksi vuonna 2004. Järjestön perustamisen jälkeen yli 200 rikoksista tuomittua vankia on DNA-tutkimusten perusteella todettu syyttömiksi ja vapautettu. Osa syyttömiksi todetuista oli tuomittu kuolemaan ja he odottivat tuomion täytäntöön panemista vangittuna. Organisaatiolla on jatkuvasti arvioitavanaan 6 000–8 000 tapausta. Lisäksi se vastaanottaa vuosittain noin 3 000 uutta avunpyyntöä vankeuteen tuomituilta, jotka haluavat todistaa syyttömyytensä.


title: Innocence Project

text: Organisaatiota on kritisoitu siitä, että se vahingoittaa yhteisöä ja uhrien perheitä nostamalla esiin vanhoja rikostapauksia. Organisaation on vastannut kritiikkiin toteamalla ettei väärien ihmisten tuomitseminen palvele uhrien etuja.


title: Imad ad-Din Zengi

text: Imad ad-Din Zengi (k. 14. syyskuuta 1146) oli Mosulin, Aleppon, Haman ja Edessan atabeg eli kuvernööri ennen toista ristiretkeä.


title: Imad ad-Din Zengi

text: Zengin isä Aq Sunqur al-Hajib oli Aleppon kuvernööri, joka toimi sulttaani Malik-Shah I:n alaisuudessa. Hänet teloitettiin vuonna 1094 syytettynä maanpetoksesta. Isänsä menettänyt nuori Zengi otettiin Mosulin kuvernööri Kerboghan suojeluun, sillä tämä oli ollut Zengin isän hyvä ystävä. Zengi asui Mosulissa seuraavan kolmenkymmenen vuoden ajan, ja kiinnitti lopulta Bagdadin virkamiesten huomion menestyksellään taisteluissa kristittyjä vastaan. Vuonna 1122 hänet nimitettiin Wasitin ja Basran kuvernööriksi.


title: Imad ad-Din Zengi

text: Vuonna 1123 Zengi kukisti vallankaappausyrityksen kalifi Al-Mustarshidia vastaan. Seuraavana vuonna Al-Mustarshid kuitenkin nousi itse kapinaan, ja sulttaani Mahmud II määräsi Zengin hyökkäämään tätä vastaan. Al-Mustarshidin kukistuttua sulttaani palkitsi Zengin tekemällä tästä Mosulin kuvernöörin vuonna 1127. Pian Zengi sai haltuunsa myös Allepon kaupungin, ja yhdisti sen valtapiiriinsä.


title: Imad ad-Din Zengi

text: Sulttaani Mahmud kuoli vuonna 1131, mikä synnytti valtataistelun sulttaanin veljien Mas'udin ja Tughrulin sekä Al-Mustarshidin välille. Al-Mustarshid toimi alkuun Tughrulin nimiin, ja kohtasi taistelussa Mas'udia tukeneen Zengin. Zengi hävisi taistelun ja joutui pakenemaan Mosuliin, jota Al-Mustarshid piiritti muutaman kuukauden ajan tuloksetta. Vuonna 1135 Damaskoksen tuore kuvernööri pyysi Zengiltä joukkoja avuksi ja tarjosi kaupunkia Zengille vastapalveluksena. Zengi lähti välittömästi marssimaan kohti Damaskosta, ja valloitti matkalla Haman itselleen. Saavuttuaan Damaskokseen kaupungin kuvernööri oli kuitenkin jo syrjäytetty ja lupauksesta luovuttu. Zengi ei hyväksynyt tätä ja piiritti kaupungin, mutta joutui perääntymään saatuaan kalifilta käskyn jättää kaupungin rauhaan. Sisällissota päättyi lopulta Mas'udin voittoon.


title: Imad ad-Din Zengi

text: Vuonna 1137 Zengi valloitti Montferrandin linnoituksen Jerusalemin kuningas Fulkilta. Zengin tavoitteena oli kuitenkin yhä Damaskoksen valloitus. Hän avioitui Damaskoksen nuoren kuvernöörin äidin kanssa, otti haltuunsa läheisen Homsin ja oletettavasti Damaskosta peloitellakseen teurasti Baalbekin sotilastukikohdan, vaikka oli taannut tälle rauhanomaisen antautumisen. Damaskos ei kuitenkaan suostunut antautumaan diplomatialla eikä uhkailulla, vaan sen sijaan liittoutui kuningas Fulkin kanssa. Jerusalemin kuningaskunnan ja Damaskoksen yhdistetut voimat pakottivat Zengin vetäytymään Baalbekista.


title: Imad ad-Din Zengi

text: Vuonna 1144 Zengi hyökkäsi Diyarbakırin kaupunkia vastaan. Zengin suunnitelmien mukaisesti läheisen Edessan kristitty hallitsija Joscelin II johti joukkonsa liittolaiskaupunkinsa avuksi, ja samalla Zengi käänsi armeijansa heikosti puolustetun Edessan kimppuun. Zengi piiritti kaupunkia neljä viikkoa, kunnes hänen joukkonsa onnistuivat murtamaan suuren osan kaupungin muuria. Kaupungissa alkoi pian säälimätön ryöstely ja teurastus, jonka Zengi lopetti saavuttuaan paikalle ja vakuututtuaan kaupungin kauneudesta. Edessan valtauksella oli merkittävä vaikutus kristittyyn Eurooppaan, ja se osaltaan johti toisen ristiretken alkuun.


title: Imad ad-Din Zengi

text: Zengin menehtyi vain kaksi vuotta myöhemmin, kun hänen loukkaamansa orja Yarankash murhasi hänet. Zengin läänit jaettiin hänen kahdelle pojalleen, joista vanhempi Saif ad-Din sai itselleen Mosulin läänin ja nuorempi Nur ad-Din sai Aleppon ja Syyrian läänit.


title: Pohjalla

text: Pohjalla tarkoittaa seuraavia asioita:


title: Juan Calienes

text: Juan Calienes (24. marraskuuta 1799 Arequipa – kesäkuu? 1867) oli perulainen roomalaiskatolinen piispa. Hänestä tuli fransiskaani 24. huhtikuuta 1817, ja hänet nimitettiin Arequipan hiippakunnan johtoon 27. maaliskuuta 1865. Piispaksi vihkiminen seurasi 24. elokuuta. Pääkonsekraattorina toimi José Sebastian Goyeneche Barreda. Calienes kuoli 67-vuotiaana virassa.


title: Morten Green

text: Morten Green (s. 19. maaliskuuta 1981 Hørsholm, Tanska) on tanskalainen jääkiekkoilija, joka edustaa DEL-joukkue Hannover Scorpionsia.


title: Isokaktussirkku

text: Isokaktussirkku ("Geospiza conirostris") on Etelä-Amerikan Galápagossaarilla elävä darwininsirkkuihin kuuluva varpuslintu. Se oli yksi Charles Darwinin HMS Beaglen tutkimusmatkalla 1831–1836 näkemistä lintulajeista, jotka vaikuttivat suuresti hänen evoluutioteoriaansa.


title: Isokaktussirkku

text: Isokaktussirkun pituus on noin 15 senttiä ja paino 28 grammaa. Muiden maasirkkujen tavoin koiraat ovat väritykseltään täysin mustia ja naaraat ruskeita ja juovikkaita. Españolan saarella elävän nimialalajin naaraat ovat tummimpia maasirkkujen suvun naaraita. Isokaktussirkku on yksi monimuotoisimmista darwininsirkkulajeista. Saman populaation eri yksilöiden nokan koko vaihtelee suhteellisen paljon.


title: Isokaktussirkku

text: Lajin holotyyppi eli tyyppiyksilö on peräisin Españolalta. Isokaktussirkusta erotetaan nykyään kolme alalajia. Lajin taksonomiaa saatetaan kuitenkin joutua vielä tarkistamaan, sillä geenitutkimusten mukaan Genovesan ja Españolan isokaktussirkut ovat kuitenkin vain etäistä sukua toisilleen. Wolfin, Darwinin saarilla elävän "G. c. darwini" -alalajin perintötekijöitä ei ole tutkittu, mutta sen nokan koko on samanlainen kuin Genovesan alalajilla. Genovesalla laji risteytyy satunnaisesti isomaasirkkujen tai pienempien vampyyrisirkkujen kanssa.


title: Isokaktussirkku

text: Isokaktussirkku elää vain Ecuadorin Galápagossaarilla. Alalaji "G. c. propinqua" elää saariston pohjoisosissa Genovesalla, nimialalaji Españolalla saariston kaakkoisosissa ja "G. c. darwini" saarten koilliskulmassa Darwinilla ja Wolfilla.


title: Isokaktussirkku

text: Lajin levinneisyys kattaa noin 90 neliökilometriä. Kannan kokoa ei tiedetä, mutta sen uskotaan olevan vakaa. Lajiin ei myöskään uskota kohdistuvan mitään merkittävää uhkaa. Kansainvälinen luonnonsuojeluliitto luokittelee lajin kuitenkin vaarantuneeksi, koska sillä on niin suppea levinneisyysalue ja pieni yksilömäärä.


title: Isokaktussirkku

text: Se korvaa näillä saarilla muualla elävän kaktussirkun jättämää aukkoa.


title: Isokaktussirkku

text: Lajin elinympäristöä ovat enimmäkseen karut alangot.


title: Isokaktussirkku

text: Isokaktussirkku elää vain alueilla, joilla kasvaa "Opuntia"-kaktuksia. Se osaa hyödyntää kaktuksen eri osia. Kuivalla kaudella, jolloin kilpailu ravinnosta on ankarinta, se halkoo kovia opuntiakaktuksen siemeniä nokallaan ja syö kaktuksenhedelmistä siemenvaipan. Isokaktussirkut hajottavat myös lahoavia opuntiakaktuksenvarsia, koska niiden sisältä löytyy hyönteisten toukkia. Se saa eläinravintoa myös nappaamalla raottamansa kaarnan välistä niveljalkaisia.


title: Isokaktussirkku

text: Isokaktussirkut ja muut darwininsirkut lisääntyvät opportunistisesti. Ne munivat yleensä silloin kun sateita saadaan paljon ja ruokaa on runsaasti. Pari on yleensä yksiavioinen ja pitää hallussaan pientä reviiriä. Pari rakentaa pensaaseen tai kaktukseen pienen, kuppimaisen pesän, johon naaras munii keskimäärin kolme munaa. Poikaset kuoriutuvat noin 12 vuorokauden mittaisen haudonta-ajan jälkeen. Niitä ruokitaan pääasiassa hyönteisillä, ja ne jättävät pesän noin kahden viikon ikäisinä.


title: Aries Merritt

text: Aries Merritt (s. 24. heinäkuuta 1985) on yhdysvaltalainen pika-aitajuoksija ja maailmanennätyksen haltija.


title: Aries Merritt

text: Merritt voitti Grosseton alle 20-vuotiaiden MM-kilpailuissa 2004 kultaa 110 metrin aitajuoksussa ajalla 13,56. Hän voitti 2006 NCAA:n mestaruuden sisäradoilla 60 metrin ja ulkoradoilla 110 metrin aitajuoksussa. Hän karsiutui Berliinin MM-kilpailuissa 2009 110 metrin aitajuoksun alkuerissä. Daegun MM-kilpailuissa 2011 hän sijoittui viidenneksi. Hän voitti 60 metrin aitajuoksun sisäratojen Yhdysvaltojen-mestaruuden Albuquerquessa 2012 ennätyksellään 7,43. Hän voitti samana talvena sisäratojen maailmanmestaruuden Istanbulissa ajalla 7,44.


title: Aries Merritt

text: Merritt voitti Yhdysvaltojen olympiakarsinnan 2012. Kesäolympialaisissa Lontoossa hän voitti olympiakultaa 110 metrin aidoissa omalla ennätyksellään 12,92. 7. syyskuuta 2012 Merritt teki uuden maailmanennätyksen 12,80 Timanttiliiga-kilpailussa Brysselissä. Moskovan MM-kilpailuissa 2013 hän sijoittui kuudenneksi. Pekingin MM-kilpailuissa 2015 hän sijoittui kolmanneksi ajalla 13,04. Vuoden 2016 Yhdysvaltain olympiakarsinnoissa Merritt sijoittui 4. sijalle ja karsiutui yhdellä sekunnin sadasosalla Rion 2016 kesäolympialaisista. Hän voitti 60 metrin aitajuoksun Yhdysvaltojen hallimestaruuden 2017. Saman vuoden Lontoon MM-kilpailuissa hän sijoittui viidenneksi.


title: Aries Merritt

text: Merrittillä todettiin vuonna 2013 perinnöllinen munuaissairaus. Hänelle tehtiin munuaisensiirto kolme päivää Pekingin MM-kilpailuiden loppukilpailun jälkeen. Hän sai siirrännäisen sisareltaan.


title: Aries Merritt

text: 110 metrin aitajuoksu


title: Magaluf

text: Magaluf on taajama Calviàn kunnassa Mallorcan saarella. Se sijaitsee noin 15 kilometriä saaren pääkaupungista Palmasta lounaaseen. Palma de Mallorcan lentoasemalle on matkaa 25 kilometriä. Asukkaita Magalufissa on 4 400. Yhdessä viereisen Palma Novan kanssa ne muodostavat noin 11 000 asukkaan taajaman.


title: Magaluf

text: Magaluf on suosittu lomakohde, jonne järjestetään seuramatkoja erityisesti Brittein saarilta, Saksasta ja Pohjoismaista. Vilkkaan yöelämänsä ansiosta se on suosittu nuorison matkakohteena. Magalufissa on myös kolme hiekkarantaa, kaksi vesihuvipuistoa sekä golfkenttiä.


title: Keskiyö ylläni

text: Keskiyö ylläni () on viides Terry Pratchettin nuorille suunnattu Kiekkomaailma-romaani.


title: Keskiyö ylläni

text: Vuonna 2010 romaani voitti Andre Norton-palkinnon. Vuonna 2011 romaani saavutti Mythopoeic-palkintoehdokkuuden nuortenkirjallisuusluokassa sekä palkittiin Locus-palkinnon (paras nuortenkirja) toisella sijalla.


title: BNY Mellon Center (Philadelphia)

text: BNY Mellon Center tunnettiin aikaisemmin nimellä Mellon Bank Center on 241 metriä korkea pilvenpiirtäjä Philadelphian kaupungissa Pennsylvanian osavaltiossa Amerikan Yhdysvalloissa. BNY Mellon Center on Philadelphian kaupungin neljänneksi korkein rakennus. Rakennus esiintyi elokuvassa Philadelphia.


title: Hart P. Danks

text: Hart Pease Danks (6. huhtikuuta 1834 New Haven – 20. marraskuuta 1903 Philadelphia) oli yhdysvaltalainen säveltäjä.


title: Hart P. Danks

text: Danks sai musiikkiopetusta kahdeksanvuotiaasta lähtien. Hän työskenteli nuorena puuseppänä Chicagossa ennen ryhtymistään säveltäjäksi. Hän julkaisi ensimmäiset kappaleensa Chicagossa ja kirjoitti musiikkia teatterinäytelmiin. Vuonna 1864 hän muutti New Yorkiin. Hän toimi kuoronjohtajana ja sävelsi urallaan yli 1300 kappaletta, joista osa oli hymnejä ja osa maallisia populaarimusiikkikappaleita. Hän kokosi hymneistään kirjan "Superior Anthems for Church Choirs".


title: Hart P. Danks

text: Danks julkaisi kaksi operettia, "Pauline" (1872) ja "Conquered by Kindness" (1881).


title: Hart P. Danks

text: Danksin populaarimusiikkiteoksiin kuuluvat muun muassa ”Will You Miss Me?”, ”Little Bright Eyes”, ”Don’t Be Angry with Me, Darling” sekä Eben E. Rexfordin kirjoittamaan runoon sävelletty ”Silver Threads Among the Gold” (1873), josta tuli Danksin menestynein sävellys.


title: Eben E. Rexford

text: Eben Eugene Rexford (16. heinäkuuta 1848 Johnsburgh – 18. lokakuuta 1916 Green Bay) oli yhdysvaltalainen runoilija, sanoittaja ja säveltäjä.


title: Eben E. Rexford

text: Rexford alkoi kirjoittaa runoja jo nuorena ja hänen kirjalliset lahjansa huomattiin nopeasti. "New York Ledger" -lehti julkaisi hänen kirjoituksiaan ensimmäisen kerran hänen ollessaan 14-vuotias. 17-vuotiaana hän alkoi kirjoittaa sanoja hymneihin ja maallisempiin kappaleisiin. Hänen ensimmäinen runokirjansa "Brother and Lover" julkaistiin vuonna 1887.


title: Eben E. Rexford

text: Sanojen kirjoittamisen lisäksi Rexford sävelsi hymnejä yksin ja yhteistyössä toisten säveltäjien kanssa. Hänen sävellyksiinsä kuuluvat muun muassa ”By and By”, ”How You Will Love Him!” ja ”Little Sunbeams”. Menestyneimmäksi Rexfordin kappaleeksi muodostui ”Silver Threads Among the Gold”, johon Hart P. Danks sävelsi musiikin vuonna 1873.


title: Oslo Grand Prix

text: Oslo Grand Prix on vuosittain Oslossa Bjerken raviradalla järjestettävä ravikilpailu. Se juostaan perinteisesti toukokuun puolivälissä, yleensä kaksi viikkoa ennen Tukholman Elitloppetia. Kilpailu ravataan ilman karsintalähtöjä, suoraan kymmenen hevosen loppukilpailuna.


title: Oslo Grand Prix

text: Oslo Grand Prix on Bjerken kaksipäiväisen ravitapahtuman huipentava pääkilpailu. Viikonlopun aikana juostaan myös useita muita suurkilpailuja. Oslo Grand Prix kuuluu Euroopan raviliiton UET Trotting Masters-kilpailusarjaan ja on yksi sen neljästä suuresta ns. "Grand Slam"-kilpailusta.


title: Oslo Grand Prix

text: Suomalaissyntyinen tai suomalaisessa omistuksessa juossut hevonen ei ole milloinkaan voittanut Oslo Grand Prix'ta. Keystone Patriot on sijoittunut toiseksi vuosina 1982 ja 1983 sekä Born Quick 1993 ja Etain Royal 2001. Kolmanneksi ovat tulleet Charme Asserdal 1978, Houston Laukko 1994 ja Baron Pepper 1999.


title: Oslo Grand Prix

text: Suomalaisohjastajista Jorma Kontio voitti kilpailun vuonna 2010 amerikkalaisella tammalla Lisa America.


title: Oslo Grand Prix

text: Voittajahevosen omistajan kotimaa.


title: Antônio Fagundes

text: Antônio da Silva Fagundes Filho (s. 18. huhtikuuta 1949 Rio de Janeiro) on brasilialainen näyttelijä.


title: Makariv

text: Makariv () on kaupunkityyppinen taajama ja "Makarivin piiri"n kuntakeskus Kiovan länsipuolella Ukrainan Kiovan alueella. Vuoden 2010 väestönlaskennan mukaan taajamassa asui 10 389 henkeä ja koko kuntapiirissä 38 815. Kaupunkiasukkaiksi väestönlaskennassa katsottiin piirin Makarivin ja Kodran (1485 as.) kaupunkityyppisten taajamien asukkaat.


title: Jos Verbeeck

text: Joseph "Jos" Verbeeck (s. 6. helmikuuta 1957 Diest, Belgia) on belgialainen raviohjastaja.


title: Jos Verbeeck

text: Verbeeck aloitti uransa 14-vuotiaana syntymämaassaan montératsastajana. Parin vuoden kuluessa hän oli voittanut jo yli 70 montélähtöä, jonka jälkeen Verbeeck siirtyi työskentelemään yhteen Belgian suurimmista ravitalleista. Belgian ohella hän vaikutti muutaman vuoden Saksassa ja Italiassa, kunnes aloitti vuonna 1984 valmentajana Grosbois'n valmennuskeskuksessa Val-de-Marnessa Pariisin lähistöllä.


title: Jos Verbeeck

text: Vuonna 1990 Verbeeck lopetti valmennustoiminnan siirtyen lainaohjastajaksi. Hän onnistui nousemaan muutamassa vuodessa yhdeksi Ranskan menestyneimmistä ja arvostetuimmista raviohjastajajista. Maan voitokkain ohjastaja Verbeeck on ollut vuosina 1995-1997 ja vuonna 1999.


title: Jos Verbeeck

text: Verbeeck on urallaan voittanut useita eurooppalaisia suurkilpailuja. Maailman arvostetuimman ravikilpailun Prix d'Ameriquen hän on voittanut Pariisissa neljästi. Lisäksi Verbeeck on voittanut muun muassa Tukholman Elitloppetin kahdesti ja Napolin Lotteria-ajon kerran.


title: Jos Verbeeck

text: Suomessa Verbeeck on vieraillut useita kertoja, voittaen sekä Finlandia-ajon että Kymi Grand Prix'n. Edellisen kerran hänet nähtiin Suomessa huhtikuussa 2012 Finlandia-ajossa.


title: Jos Verbeeck

text: Monacossa nykyään asuva Verbeeck on tunnettu railakkaista elämäntavoistaan. Hän on ollut muun muassa Ruotsissa pidätettynä taksinkuljettajan pahoinpitelystä sekä nykyisessä kotimaassaan rattijuopumuksesta.


title: Jos Verbeeck

text: Ranska


title: Jos Verbeeck

text: Italia


title: Jos Verbeeck

text: Ruotsi


title: Jos Verbeeck

text: Norja


title: Jos Verbeeck

text: Suomi


title: Idänvarpushaukka

text: Idänvarpushaukka ("Accipiter gularis") on haukkojen heimoon kuuluva lintu.


title: Idänvarpushaukka

text: Lajia tavataan seuraavissa Itä-Aasian maissa: Bruneissa, Kambodžassa, Kiinassa, Hongkongissa, Intiassa, Indonesiassa, Japanissa, Pohjois-Koreassa, Etelä-Koreassa, Laosissa, Macaossa, Malesiassa, Mongoliassa, Myanmarissa, Filippiineillä, Venäjällä, Singaporessa, Taiwanissa, Thaimaassa ja Vietnamissa. Lisäksi se esiintyy muuttolintuna Pohjois-Mariaaneilla ja sitä on tavattu myös Guamissa, mutta alkuperä on tuntematon.


title: Idänvarpushaukka

text: Se on muuttolintu. Se pesii Kiinassa, Japanissa, Etelä- ja Pohjois-Koreassa ja Siperiassa ja talvehtii Indonesiassa ja Filippiineillä, jonne se muuttaa Kaakkois-Aasian halki.


title: Idänvarpushaukka

text: Se painaa keskimäärin 122 grammaa ja sen pituus on 23–30 cm. Naaras on koirasta suurempi. Koiraalla siipien alapuoli on tummaraitainen, muuten alapuolelta se on vaalearaitainen, päältä tummanharmaa, ja sen silmät ovat punaiset. Naaraan silmät ovat keltaiset, sen alapuoli on tummaraitainen. Nuoret linnut ovat päältä ruskeita ja rinnassa niillä on raitoja.


title: Idänvarpushaukka

text: Sen elinpiiriä ovat boreaalinen ja lauhkea vyöhyke sekä subtrooppiset ja trooppiset kosteat alavat seudut ja mangrovemetsät nousuveden yläpuolella, subtrooppiset ja trooppiset kuivat pensastot, sisämaan kosteikot ja joet sekä erilaiset puutarhat, viljelmät ja kaupunkialueet.


title: Idänvarpushaukka

text: Se syö lennossa pienempiä lintuja.


title: Idänvarpushaukka

text: Laji jakautuu kolmeen alalajiin:


title: Diest

text: Diest on kaupunki Belgiassa Flanderin Brabantin provinssissa. Maan pääkaupunkiin Brysseliin on matkaa noin 60 kilometriä. Asukkaita kaupungissa oli vuoden 2011 alussa 23 150.


title: Diest

text: Diestin tunnetuin nähtävyys on vuosina 1417–1534 hiekkakivestä rakennettu Pyhän Sulpiciuksen kirkko. Kirkkoon on haudattu Vilhelm I Oranialaisen poika Philip Oranialainen, joka kuului kaupunkia vuosina 1499–1795 hallinneeseen Nassaun ruhtinassukuun. Nassaun sukuun liittyvää esineistöä on nähtävillä Diestin kaupunginmuseossa.


title: Niiranen

text: Niiranen on suomalainen sukunimi, joka on muun muassa seuraavilla henkilöillä:


title: Uno Pihlström

text: Uno Rafael Pihlström (1. marraskuuta 1903 Tampere – 28. marraskuuta 1965 Helsinki) oli suomalainen elokuvaaja. Hän kuvasi Suomi-Filmille pitkiä elokuvia, teki lyhyitä dokumenttielokuvia ja yrityselokuvia, kuvauksia puolustusvoimille TK-kuvaajana ja kymmeniä Finlandia-katsauksia.


title: Uno Pihlström

text: Ensimmäisen kuvaustyönsä hän teki 1935. Hänen ensimmäinen pitkä elokuvansa oli "Poikamiesten holhokki" (1938).


title: Uno Pihlström

text: Pihlström oli paikalla kun Adolf Hitler kävi tervehtimässä Mannerheimiä tämän 75-vuotispäivillä 4. kesäkuuta 1942.


title: Uno Pihlström

text: Elokuvakriitikko Hans Kutter arvioi vuonna 1939 elokuvassa "Avoveteen" Pihlströmin hienoa kuvausta toteamalla, että aiemmin hänen kuvauksensa on ollut yksitotista mutta tässä elokuvassa hän osoittautuu hienoksi taiteilijaksi.


title: Hexis Racing

text: Hexis Racing on ranskalainen autourheilutalli. Talli perustettiin vuonna 2001, jolloin talli kilpaili Ranskan Formula Renault-sarjoissa. Vuonna 2005 talli osallistui FFSA GT Championship ja FIA GT3 European Championship-sarjoihin. Vuonna 2006 talli ajoi yhden kilpailun Eurocup Formula Renault-sarjassa. Vuonna 2010 talli toimi yhteistyössä Aston Martinin kanssa FIA GT1 World Championship-sarjassa. Talli on voittanut FIA GT3 sarjan mestaruuden vuosina 2009 ja 2011. Talli jatkaa GT1 ja GT3-sarjoissa vuonna 2012.


title: Kujur

text: Kujur on muun muassa seuraavien henkilöiden sukunimi:


title: Regina King

text: Regina Rene King (s. 15. tammikuuta 1971 Cincinnati, Ohio, Yhdysvallat) on yhdysvaltalainen Golden Globe -palkittu näyttelijä ja televisio-ohjaaja. Hän on näytellyt muun muassa elokuvissa "Jerry Maguire – elämä on peliä" (1996) ja "Valtion vihollinen" (1998). Vuodesta 2009 hän on näytellyt televisiosarjassa "Southland".


title: Regina King

text: Vuonna 2018 King näytteli Barry Jenkinsin draamaelokuvassa "If Beale Street Could Talk", josta hänet palkittiin parhaan naissivuosan Golden Globella. Hän sai roolistaan myös parhaan naissivuosan Oscar-ehdokkuuden.


title: Regina King

text: Hänen nuorempi siskonsa Reina King on myös näyttelijä.


title: Tylisin kuningaskunta

text: Tylisin kuningaskunta oli kelttien Traakiaan perustama kuningaskunta 200-luvulla eaa. Kuningaskunnan perustaminen liittyi kelttien suurempaan liikehdintään antiikin Kreikkaan.


title: Tylisin kuningaskunta

text: 200–luvun alussa keltit olivat aloittaneet Tonavan keskialueiden valloituksen. Vuonna 281 eaa. he lähtivät levittäytymään etelään ja itään ryöstäen muun muassa Odrysian pääkaupunki Seuthepoliksen ja avaten näin tien hyökkäykselle Delfoihin. Tylisin kuningaskunta perustettiin näiden hyökkäysten ja sitä seuranneen kelttiasutuksen seurauksena. Kreikkalainen historioitsija Polybios kertoi kuningaskunnan sijainneen Byzantionin lähellä, mutta myöhemmin aiheesta kirjoittanut Stefanos Byzantionlainen mainitsi sen sijainneen lähempänä Balkanvuori. Tylisin tarkkaa aluetta on vaikeaa määritellä ja on mahdollista että keltit liikkuivat ympäri suurta aluetta. Muutamat alueelta löydetyt La Tènen kulttuurin tyyliset metalliesineet eivät ole auttaneet kelttien alueen selvittämisessä. Se tiedetään, että eräs kelttiryhmä saavutti Gallipolin 227 eaa., mutta Antigonos II:n joukot voittivat heidät. Kelttien valta Traakiassa kukistettiin lopullisesti vuosina 213–212 eaa.


title: Tylisin kuningaskunta

text: Vain kaksi sukupolvea kestänyt kelttivalta Traakiassa jätti jälkeensä vain vähän merkkejä. Alueelta on löydetty joitakin kelttiläistyylisiä esineitä, mutta on mahdotonta sanoa onko ne esimerkiksi saatu lahjaksi ja olivatko niiden omistajat kelttejä. Mezekistä on löydetty hautapaikka, jossa on sekä traakialaisia että kelttiläisiä piirteitä, mutta on jälleen vaikea sanoa olivatko sinne haudatut traakialaisia vai kelttejä. Hauta oli alun perin traakialainen, mutta sitä käytettiin uudestaan 200–luvulla eaa. Hautaan laitettiin mukaan ilmeisesti sotavaunut, joten se on ehkä ollut kelttiläisen päällikön hautapaikka.


title: Efialtes

text: Efialtes (; ) on antiikin kreikkalainen nimi, joka voi viitata seuraaviin:


title: Efialtes Ateenalainen

text: Efialtes (; k. n. 461-457 eaa.) oli antiikin ateenalainen poliitikko, kenraali ja varhainen demokraattisen liikkeen johtaja. 460-luvun eaa. lopulla hän johti uudistuksia, jotka vähensivät perinteisen aristokraattisen konservatismin linnakkeena pidetyn areiopagin neuvoston valtaa. Monet historioitsijat pitävät tapahtumaa Ateenan "radikaalin demokratian" alkuna. Myöhemmin Efialtes murhattiin.


title: The Gaslight Anthem

text: The Gaslight Anthem on vuonna 2006 perustettu yhdysvaltalainen rock-yhtye New Jerseystä. Yhtyeeseen kuuluvat laulaja-kitaristi Brian Fallon, kitaristi Alex Rosamilia, basisti Alex Levine ja rumpali Benny Horowitz.


title: The Gaslight Anthem

text: The Gaslight Anthem julkaisi debyyttilevynsä "Sink or Swim" toukokuussa 2007 ja seuraavan albuminsa "The '59 Sound" elokuussa 2008.


title: Marquee Moon

text: Marquee Moon on yhdysvaltalaisen Television-yhtyeen ensimmäinen studioalbumi.


title: Kayak

text: Kayak on vuonna 1972 perustettu alankomaalainen progressiivista rockia soittava yhtye. Sen perustajajäsenet ovat Ton Scherpenzeel ja Pim Koopman. Vuonna 1973 julkaistiin heidän ensimmäinen albuminsa, "See See the Sun". Se sisälsi myös kolme hittisingleä. Suurinta suosio oli heidän kotimaassaan Alankomaissa, jossa hitti "Ruthless Queen" saavutti listasijoituksen 6 maaliskuussa 1979. Yhtye hajosi vuonna 1982, mutta se aloitti toimintansa uudestaan vuonna 1999. Alkuperäisjäsenistä ainoa jäljellä oleva on kosketinsoittaja Ton Scherpenzeel.


title: Lehtohavusammal

text: Lehtohavusammal ("Thuidium tamariscinum", (Hedw.) Schimp.) on lehtohavusammalten ("Thuidium") sukuun kuuluva lehtisammal.


title: Lehtohavusammal

text: Lehtohavusammalta esiintyy maapallon pohjoispuolen lauhkealla vyöhykkeellä varsinkin mereisillä alueilla. Suomessa se on eteläinen lähinnä hemiboreaalisen vyöhykkeen laji ja harvinainen. Laji tunnetaan Etelä-Pohjanmaan, Pohjois-Hämeen ja Pohjois-Karjalan korkeudelta. Sen kasvupaikkoja ovat lehdot, lähteiköt ja lehtokorvet.


title: John Morrissey

text: John Morrissey (12. helmikuuta 1831 – 1. toukokuuta 1878), tunnettu myös nimellä Old Smoke, oli irlantilaissyntyinen Dead Rabbits -jengiin kuulunut katujengiläinen New Yorkin Manhattanilla.


title: John Morrissey

text: Morrisseystä tuli lopulta sekä demokraattien kongressiedustaja Yhdysvaltain kongressiin että senaattori New Yorkin osavaltion senaattiin. Hän toimi Yhdysvaltain edustajainhuoneen jäsenenä kaksi kautta vuosina 1867–1871 ja osavaltion senaatin jäsenenä vuodesta 1875 kuolemaansa asti.


title: Vuoden nuori eurooppalainen

text: Vuoden nuori eurooppalainen on titteli jonka Eurooppanuoret ry on julkistanut vuosittain, useimmiten toukokuun 9. päivänä Eurooppa-päivän pääjuhlan yhteydessä Helsingissä.


title: Vuoden nuori eurooppalainen

text: Eurooppanuoret on hakenut vuodesta 2005 alkaen vuosittain avoimella kilpailulla ehdotuksia eurooppalaisesta 15–35-vuotiaasta henkilöstä, joka ehdottajien mielestä toimii merkittävästi kansainvälistä suvaitsevaisuutta ja rauhaa edistävällä tavalla. Kilpailussa haetaan nuorta henkilöä, joka ottaa aktiivisesti ja rakentavasti osaa Euroopasta käytävään keskusteluun. Vuoden nuori eurooppalainen tuo esille eurooppalaisille yhteisiä arvoja ja antaa positiivista kuvaa eurooppalaisuudesta.


title: Vuoden nuori eurooppalainen

text: Kyseeseen voi tulla monen eri alan toimija: opiskelija, kansalaisjärjestöaktiivi, paikallistason toimija, urheilija, kirjailija, muusikko, yhteiskuntavaikuttaja tai jokin muu.


title: Kiviharmosammal

text: Kiviharmosammal eli harmosammal ("Hedwigia ciliata", (Hedw.) Ehrh. ex P. Beauv.) on harmosammalten ("Hedwigia") sukuun kuuluva lehtisammallaji.


title: Kiviharmosammal

text: Kiviharmosammal on tavallisesti harmaanvihreä ja pystykasvuinen ja sen versot ovat yhdestä kymmeneen senttimetriä korkeita. Sen lehdet ovat tyvestä leveät ja päättyvät karvakärkeen. Niissä ei ole keskisuonta. Se on yksikotinen ja tekee melko usein itiöpesäkkeitä.


title: Kiviharmosammal

text: Kiviharmosammal on levinneisyydeltään kosmopoliitti. Se on Suomessa yleinen ja elinvoimainen sammal koko maassa, tavattu kaikista eliömaakunnista.


title: Kiviharmosammal

text: Kiviharmosammal kasvaa silikaattikallioiden ja kivien valoisilla pinnoilla.


title: HjonTeatern

text:
HjonTeatern:in (Hjon Teaterförening rf) perustivat vuonna 2011 tanssitaiteilija ja musikaaliartisti Sofie Lybäck sekä teatteri-ilmaisun ohjaaja ja laulaja Isa Lindgren-Backman.
HjonTeatern tuottaa ja esittää ruotsinkielistä musiikkiteatteria, musikaalia ja performanssitaidetta, sekä pienemmissä intiimeissä produktioissa että suuren luokan tuotannoissa.
Yhdistykset taiteilijat tarjoavat myös draamapedagogisia workshopeja ja opetusta muille yhdistyksille, harrastajille ja kouluille.


title: HjonTeatern

text: Teatterin varsinainen kotikunta on Vaasa, mutta yhdistyksellä on myös kiertuetoimintaa.


title: See See the Sun

text: See See the Sun on ensimmäinen albumi hollantilaiselta progressiivista rockia soittavalta Kayak-yhtyeeltä. Alun perin se julkaistiin 1973 ja taas uudelleen vuonna 1995 kahden bonuskappaleen kanssa, jotka olivat alun perin singlejen B-puolia.


title: Sixten Enlund

text:
Sixten Enlund on suomalainen kuoronjohtaja ja urkuri, joka on johtanut esim. Muntra Musikanter - ja Chorus Sanctae Ceciliae -kuoroja.
Enlund toimii nykyään kanttorina Helsingissä.


title: Kayak II

text: Kayak II on hollantilaisen progressiivista rockia soittavan Kayakin toinen studioalbumi. Se julkaistiin alun perin vuonna 1974 ja uusi versio vuonna 1995 yhden bonuskappaleen kanssa.


title: Kayak II

text: Alun perin levyn nimeksi piti tulla "His Master’s Noise", mutta bändi oletti, että siitä syntyisi ongelmia levy-yhtiö His Master's Voicen (HMV:n) kanssa. Tuon takia he valitsivat albumin nimeksi yksinkertaisesti "Kayak II".


title: Kayak II

text: ”Wintertime”-kappale on levyn ainoa single.


title: Wish/Starless Night

text: Wish/Starless Night on Olivia Lufkinin kymmenes single ja hänen toinen single joka on julkaistu "Olivia Inspi Reira (Trapnest)" työnimen alla. Se julkaistiin CD:lle ja CD&DVD:lle 11. lokakuuta 2006. Kaksi otsikoitua raitaa tehtiin erityisesti Nana animeen. Wish-singleä käytettiin kyseisessä ohjelmassa avaussinglenä ja Starless Nightiä puolestaan lopetussinglenä. Wish/Starless Night on tällä hetkellä Olivian parhaiten menestynyt single ollen ylimmillään sijalla #7 viikoittaisella Oricon Charts-listalla.


title: Wish/Starless Night

text: Tower Recordsin mukaan Wish/Starless Nightiä on myyty kansainvälisesti tähän mennessä yhteensä 225 274 kappaletta.


title: Wish/Starless Night

text: CD-levyn listaDVD-levyn lista


title: Dana White

text: Dana White (s. 28. heinäkuuta 1969) on yhdysvaltalainen manageri ja liikemies, joka tunnetaan parhaiten työstään vapaaottelupromootio Ultimate Fighting Championshipin presidenttinä.


title: Dana White

text: White syntyi 28. heinäkuuta 1969 Manchesterissa, Connecticutissa, Yhdysvaltain itärannikolla. Hän vietti nuoruutensa Las Vegasissa ja Mainessa. White opiskeli Bostonin yliopistossa, mutta ei valmistunut. Nyrkkeilyä harrastanut White järjesti yliopisto-opintojensa aikana nyrkkeilyohjelman syrjäytymisvaarassa oleville nuorille.


title: Dana White

text: Yliopisto-opintojensa jälkeen White ansaitsi elantonsa järjestämällä boxaerobic-kursseja. 1990-luvulla hän työskenteli liikuntapalvelualalla sekä Bostonissa että Las Vegasissa. White toimi myös managerina sekä Tito Ortizille että Chuck Liddellille. Työnsä kautta hän tutustui Art Davieen, joka työskenteli Ultimate Fighting Championshipin tuolloin omistaneessa Semaphore Entertainment Groupissa. Davie kertoi Whitelle, että yhtiö etsi ostajaa UFC-promootiolle. White välitti tiedon lapsuudenystävälleen, Station Casinon omistaneelle Lorenzo Fertittalle. Vuonna 2001 Fertitta osti UFC:n yhdessä veljensä Frankin kanssa. White pääsi promootiota hallinnoimaan perustetun Zuffa, LCC -yhtiön vähemmistöosakkaaksi ja yhtiön päivittäisistä toiminnoista vastaavaksi presidentiksi. Hän omistaa Zuffasta tällä hetkellä 9 %.


title: Mark Isham

text: Mark Isham (s. 7. syyskuuta 1951 New York, New York, Yhdysvallat) on yhdysvaltalainen Oscar-ehdokkuuden saanut elokuva- ja televisiosäveltäjä. Hänet on palkittu muun muassa Emmyllä "EZ Streets" -televisiosarjan tunnusmusiikista.


title: Mark Isham

text: Isham on työskennellyt elokuvien parissa vuodesta 1982 lähtien ja teki ensimmäisen sävellyksensä vuonna 1983 elokuvaan "Kun sudet ulvovat". Sittemmin Isham on säveltänyt musiikkia muun muassa elokuviin "Amerikkalaisia Pariisissa", "Myrskyn ratsastajat", "Ei pakopaikkaa", "Timecop", "Blade", "The Majestic", "Salamaseepra" ja "Warrior".


title: Mark Isham

text: Isham on skientologi.


title: Juan de Dios Caballero Reyes

text: Juan de Dios Caballero Reyes (s. 23. kesäkuuta 1931) on meksikolainen roomalaiskatolinen piispa. Hänet vihittiin papiksi Durangon arkkihiippakuntaan 31. lokakuuta 1954 ja nimitettiin Huejutlan hiippakunnan johtoon 11. heinäkuuta 1978. Piispaksi vihkiminen seurasi 21. syyskuuta. Pääkonsekraattorina toimi Antonio López Aviña, jota avustivat Miguel Garcia Franco ja Pedro Aranda Díaz-Muñoz.


title: Juan de Dios Caballero Reyes

text: Caballero Reyes erosi tehtävistään Huejutlan piispana 18. marraskuuta 1993 ja sai samana päivänä nimityksen Durangon vihkipiispaksi, jona hän toimi, kunnes jäi eläkkeelle 21. heinäkuuta 2008.


title: Pedro Aranda Díaz-Muñoz

text: Pedro Aranda Díaz-Muñoz (29. kesäkuuta 1933 León – 11. marraskuuta 2018 Tulancingo) oli meksikolainen roomalaiskatolinen arkkipiispa. Hänet vihittiin papiksi 28. lokakuuta 1956 ja nimitettiin Tulancingon hiippakunnan johtoon 10. huhtikuuta 1975. Piispaksi konsekroinnin suoritti 24. kesäkuuta Miguel Darío Miranda y Gómez, jota avustivat Mario Pio Gaspari ja Anselmo Zarza Bernal.


title: Pedro Aranda Díaz-Muñoz

text: Hiippakunnasta tuli myöhemmin arkkihiippakunta, ja Aranda Díaz-Muñoz sai 25. marraskuuta 2006 nimityksen Tulancingon arkkipiispaksi, jona hän toimi, kunnes jäi eläkkeelle 4. kesäkuuta 2008.


title: Karsinnat jääkiekon maailmanmestaruuskilpailuihin 2000

text: Vuonna 1999 ei jääkiekon maailmanmestaruuskilpailuista pudotettu yhtään joukkuetta suoraan, vaan kuusi heikointa joutui karsimaan sarjapaikastaan B-sarjan parhaiden kanssa loppuvuodesta. Karsinnat järjestettiin niin, että Kaukoidälle jäi yksi ns. kiintiöpaikka.


text: A-lohkossa kahdesta kisapaikasta pelattiin Iso-Britannian Sheffieldissä 11.–14. marraskuuta 1999


text: B-lohko pelattiin samaan aikaan Ranskan Amiensissa.


text: Lohkojen kolmoset pelasivat yhdestä paikasta 14. joulukuuta 1999 Eindhovenissa.Kaukoidän kiintiöpaikasta taisteltiin 3.–5. syyskuuta Japanin Aomorissa


text: Etelä-Korea ja Kiina jatkavat C-sarjassa.


title: Konstantin Puškarjov

text: Konstantin Vladimirovitš Puškarjov (; s. 12. helmikuuta 1985 Ust-Kamenogorsk, Kazahstanin SNT, Neuvostoliitto) on kazakstanilainen jääkiekkoilija, joka edustaa KHL-joukkue Barys Astanaa. Hän on pelipaikaltaan laitahyökkääjä. Puškarjovin vahvuudet ovat hyökkäyspelissä, maalintekotaidossa, nopeudessa ja kiekonkäsittelyssä. Hänen heikkoutensa ovat puolustuspelissä.


title: Konstantin Puškarjov

text: Puškarjov on Torpedo Ust-Kamenogorskin kasvatti. Hän pelasi ensimmäiset miesten pelinsä 17-vuotiaana Venäjän toiseksi korkeimmalla sarjatasolla Vysšaja Ligassa Kaztsink-Torpedossa kaudella 2002–2003. Los Angeles Kings varasi varsin lupaavan Puškarjovin toisella kierroksella 44. pelaajana .


title: Konstantin Puškarjov

text: Kaudeksi 2003–2004 Puškarjov siirtyi Venäjän superliigan Avangard Omskiin, jossa hän teki debyyttinsä miesten pääsarjatasolla pelaamalla viisi ottelua tehden yhden maalin. Hän sai kauden puolivälissä polvivamman, joka piti hänet sivussa noin kuusi viikkoa, ja häneltä jäivät väliin alle 20-vuotiaiden MM-kilpailut. Palattuaan Puškarjov pelasi loppukauden Avangardin kakkosjoukkueessa Venäjän kolmanneksi korkeimmalla sarjatasolla Pervaja Ligassa.


title: Konstantin Puškarjov

text: Syyskuussa 2004 Puškarjov teki Los Angeles Kingsin kanssa kolmivuotisen tulokassopimuksen. Hän aloitti kauden 2004–2005 Venäjällä, mutta pelasi muun kauden Pohjois-Amerikan WHL-juniorisarjassa hänet varanneessa Calgary Hitmenissä. Hän pelasi kauden joukkueen kakkosketjussa ja oli Ryan Getzlafin jälkeen joukkueen toiseksi tehokkain pelaaja tehoilla 22+30=52. Varsinkin kauden loppupuolisko oli nousujohtainen. Kauden 2006–2007 Puškarjov pelasi AHL:ssä farmijoukkue Manchester Monarchsissa, jonka kolmanneksi paras maalintekijä hän oli 19 osumallaan. Hän teki NHL-debyyttinsä 27. maaliskuuta 2006 Vancouver Canucksia vastaan ja syötti avauserässä Mark Parrishin tekemän maalin. Tämä ottelu jäi Puškarjovin kauden ainoaksi NHL:ssä.


title: Konstantin Puškarjov

text: Puškarjov on edustanut Kazakstania MM-kilpailuissa vuosina 2011 ja 2012, joista vuoden 2011 turnauksessa joukkue pelasi I-divisioonassa ja voitti A-lohkon kultaa. Puškarjov teki MM-debyyttinsä vuonna 2012.


title: Graeme Revell

text: Graeme Revell (s. 23. lokakuuta 1955 Auckland, Uusi-Seelanti) on uusiseelantilainen BMI Film Music -palkittu elokuva- ja televisiosäveltäjä. Hän on työskennellyt televisiosarjojen ja elokuvien parissa vuodesta 1988 lähtien. Revell on säveltänyt musiikkia muun muassa elokuviin "Psyko IV", "Paholaisen suudelma", "Pyhimys", "Hard Target", "Crow", "Power Rangers", "Spawn", "Lara Croft: Tomb Raider", "Daredevil" ja "Sin City". Hän on säveltänyt musiikkia myös televisiosarjoihin "C.S.I. Miami", "Yhdestoista tunti" ja "Lain varjossa".


title: Tim Simonec

text: Tim Simonec (s. Chicago, Yhdysvallat) on yhdysvaltalainen kapellimestari ja elokuvasäveltäjä. Hän on työskennellyt elokuvien parissa vuodesta 1976 lähtien. Simonec on säveltänyt orkesterimusiikkia muun muassa elokuviin "Maissilapset 2", "Hard Target", "Crow", "Jay ja Silent Bob iskevät takaisin", "Daredevil", "Ihmeperhe", "Autot 2" ja "".


Jääkiekon B-sarjan maailmanmestaruuskilpailut 2000 pelattiin Puolan Katowicessa ja Krakovassa 12. - 21. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan. Voittajalle oli tarjolla paikka maailmanmestaruuskilpailujen pääsarjassa 2001 muiden jatkaessa uudelleenorgasoinnin myötä syntyneessä 1.divisioonassa.


title: Joutsan talomuseo

text: Joutsan talomuseo sijaitsee Koiravuoren tilalla, joka sijaitsee noin kaksi kilometriä Joutsan kirkonkylästä pohjoiseen. Alue on vanhaa piha-aluetta. Koiravuoressa on asuttu vielä 1800 –luvun lopulla. Mikään museoalueen rakennuksista ei ole alkuperäisellä paikallaan, vaan ne on siirretty. Museoalueen rakentaminen alkoi vuonna 1964.


title: Joutsan talomuseo

text:
Museo sijaitsee loivalla mäellä ja pihapiiri on laajuudeltaan noin 1½ hehtaaria. Tuulimylly sijaitsee varsinaisen pihapiirin ulkopuolella.
Joutsan museon päärakennus on entinen Mesiäisen talo Marjotaipaleen kylästä. Talo on tyypillinen suomalainen talonpoikaisrakennus. Talon iästä ja rakentajasta ei ole tarkkaa tietoa. Vanhimman osan, pirtin, ikä on kuitenkin yli 200 vuotta. Aitat saatiin museoalueelle vuonna 1972. Niitä on kaksi, joista toinen on kaksi- ja toinen kolmiosainen. Molemmat ovat matalalle, aivan maan rajaan rakennettuja itäsuomalaiseen tapaan.


title: Joutsan talomuseo

text:
Kaksiosainen aitta on rakennettu mahdollisesti vuonna 1711. Kolmiosaisen aitan päädyssä on ruokakello ja vuosiluku 1816. Museon riihi on Joutsan kunnalliskodin entisiä rakennuksia. Riiheen liittyy kylkiäinen, olkien säilytyspaikka. Tallit, ruumentalli ja pahnatalli, sijaitsevat riihen molemmin puolin. Ruumentalli on kaksikerroksinen ja yläkertaan johtaa silta.
Savusauna sijaitsee pihapiirin reunassa. Tämä alkuaan Suonlaidan riihi on rakennettu museon saunaksi vuonna 1974.


title: Joutsan talomuseo

text:
Museon tuulimylly on peräisin Säterin tilalta ja se on rakennettu vuonna 1842. Käytössä tuulimylly on ollut noin 60 vuotta sitten (kotiseutuyhdistyksen huomio: 1900 –luvun alkuvuosikymmenillä).
Alueellisesta sijainnista johtuen museoesineistössä on sekä itä- että länsisuomalaisia esinetyyppejä ja ne ovat peräisin eri puolilta pitäjää.


title: Joutsan talomuseo

text:
Joutsan museo pyrkii olemaan toimiva museo. Museoalueella järjestetään vuosittain erilaisia tilaisuuksia. Muun muassa osa Joutsan pitäjäjuhlien, Joutsan Joutopäivien, tilaisuuksista on järjestetty museon alueella.
Kaiken kaikkiaan talomuseo antaa hyvän kuvan perinteisestä joutsalaisesta elämänmuodosta.


title: Joutsan talomuseo

text: Museon hoidosta vastaa Joutsan Kotiseutuyhdistys ry.


Puolan alle 20-vuotiaiden jääkiekkomaajoukkue edustaa Puolaa jääkiekon nuorten maailmanmestaruuskilpailuissa. Joukkueen paras sijoitus on viides Tšekkoslovakiasta 1987.


title: Karsinnat jääkiekon maailmanmestaruuskilpailuihin 2001

text: Vuonna 2000 jääkiekon maailmanmestaruuskilpailuista putosi yksi joukkue, mutta Kaukoidän kiintiöpaikan vuoksi Japania ei pudotettu, vaan se sai karsia paikastaan Etelä-Korean ja Kiinan kanssa.